text: Porcupine Treen päättäessä "The Incident" -kiertueensa vuonna 2010 Wilson vietti loput kuluneesta vuodesta, myös koko vuoden 2011, nauhoittamalla ja julkaisemalla toisen sooloalbuminsa "Grace for Drowning" sekä Blackfieldin kolmannen "Welcome to my DNA" -albumin. Suunnitellen aluksi Porcupine Treen paluuta vuoden 2012 alussa, Wilson ilmoittikin jatkossa keskittyvänsä soolouraansa. Tämä poiki "Grace for Drowning" -albumille toisen kiertueen vuoden 2012 ensimmäisellä puoliskolla, jonka jälkeen Wilson palasi studioon live-yhtyeensä kanssa nauhoittaakseen kolmannen studioalbuminsa. Albumin julkaisuaika asetettiin vuoden 2013 alkuun, jotta koko loppuvuosi voitaisiin varata uuden levyn kiertueita varten.


title: The Raven That Refused to Sing (And Other Stories)

text: Kappale "Luminol" esitettiin aluksi Wilsonin ja hänen yhtyeensä kanssa "Grace for Drowning" -kiertueen ensimmäisellä puoliskolla. Tämä kappale sai inspiraationsa katusoittajalta, joka Wilsonin mukaan oli paikallaan joka ikinen päivä: It doesn’t matter what the weather is like; he’s always there, playing his acoustic guitar and singing these songs. Snow, rain, gale force wind – nothing will stop him from being in his spot. ... He’s the kind of guy who is so set in his routine that even death wouldn’t stop him." Wilson considers the notion "that somebody could be a ghost in life, as well as a ghost in death, somebody who’s completely ignored even in their lifetime – it hardly makes a difference; and death doesn’t make a difference, either; it doesn’t break the routine."


text: "Drive Home" perustui kuvittaja Hajo Muellerin ehdotukseen. Kappaleen teemaksi muodostui pariskunnan traaginen tarina, jossa onnettomuuden aiheuttama trauma saa tarinan henkilön elämän pysähtymään paikalleen: "It is about a couple driving along in a car at night, very much in love; the guy is driving, and his partner – his wife or girlfriend or whoever she is – is in the passenger seat, and the next minute she’s gone." The ghost of the man's partner eventually returns, "saying, ‘I’m going to remind you now what happened that night.’ There was a terrible car accident, and she died, etcetera, etcetera – again, the idea of trauma leading to a missing part of this guy’s life. He can’t deal with the reality of what happened, so he blocks it out – like taking a piece of tape and editing a big chunk out of it."


text: Wilsonin mukaan "The Holy Drinker" käsittelee "todella hurskasta, uskonnollista ja omahyväistä tyyppiä, joka tuomitsee kaikki ympärillään olevat 'jumalattomat', kuitenkin samalla ollen itse paatunut alkoholisti". Hän myös haastaa itse Paholaisen juomakilpailuun, jossa hän on tuomittu häviämään: "I’m thinking of TV evangelist-types – guys who are prepared to tell people that they’re living their lives wrong and that they’re missing something because they don’t believe in God or whatever it is." The man, who, despite criticising other people's lifestyles, is himself an alcoholic, unwittingly challenges the Devil to a drinking competition, with disastrous consequences: "Of course, you can’t beat the Devil at a drinking competition – you can’t beat the Devil at anything – and so he loses. ... He gets dragged to Hell."


text: "The Pin Drop" käsittelee "konseptia että voit elää jonkun kanssa koska se on miellyttävää ja mukavaa, ei rakkauden tai myötätunnon vuoksi." Wilsonin mielestä kappale on käytännössä laulettu vaimon näkökulmasta: "She’s dead, she’s been thrown in the river by the husband, and she’s floating down in the river while singing this song – from beyond death, beyond the grave, as it were." The song considers "The idea... that sometimes in a relationship there can be so much tension, so much unspoken resentment and hatred, that the tiniest thing can set off a violent episode, and in this case, one that ends in tragedy. The sound of a pin dropping on a floor can be the thing that instigates the fury."


text: Albumin viides kappale "The Watchmaker" kuvaa kelloseppää, joka on täsmällinen ja pikkutarkka työssään, mutta ei kykene ilmaisemaan minkäänlaisia, edes äärimmäisiäkään tunnetiloja. Ennen pitkää hän päätyy murhaamaan vaimonsa, jonka kanssa on ollut yhdessä liki 50 vuotta, mutta vaimo palaa ottamaan miehen mukaansa: "It concerns a couple who have been together for 50 years or more, purely because it was convenient and comfortable." Wilson explains that "The watchmaker ends up killing his wife and burying her under the floorboards of his workshop. But, of course, she comes back, because she’s been with him for 50 years; she’s not going to leave him now." The song concludes when "the wife comes back to take him with her, which", Wilson suggests, "is another classic ghost story, in a way."


text: Albumin viimeinen nimikkokappale kertoo tarinan vanhasta miehestä joka kaipaa kauan sitten menehtynyttä siskoaan. Tarinassa miehen puutarhaan ilmestyy korppi, jonka hän kuvittelee olevan merkki siskostaan, joka olisi palannut elävien maailmaan hakemaan veljeään. Hän yrittää todistaa tämän itselleen saamalla korpin laulamaan, sillä hänen siskonsa tapasi laulaa tämän ollessa peloissaan: "An old man at the end of his life who is waiting to die. He thinks back to a time in his childhood when he was incredibly close to his older sister. She was everything to him, and he was everything to her. Unfortunately, she died when they were both very young." The man becomes convinced that a raven, who visits the man's garden, is something of "a symbol or a manifestation of his sister. The thing is, his sister would sing to him whenever he was afraid or insecure, and it was a calming influence on him. In his ignorance, he decides that if he can get the raven to sing to him, it will be the final proof that this is, in fact, his sister who has come back to take him with her to the next life."


text: Kappaleen "The Raven That Refused to Sing" musiikkivideo julkaistiin 8. helmikuuta 2013. Hajo Muellerin kuvitukseen perustuvan videon ohjasi Jess Cope ja Simon Cartwright, jonka käsialaa on myös Storm Corrosionin "Drag Ropes" -musiikkivideo. Itse albumi julkaistiin 25. helmikuuta 2013 yhtyeen suunnitelmien mukaisesti. Se debytoi Suomen virallisen listan sijalla 17.


text: Albumi otettiin ilmestyttyään positiivisesti vastaan. "The Guardian" kehui albumin olevan "aluksi pelkistettyä art rockia ennen muuttumistaan saumattomasti ja villin eloisasti äänimaisemien, melodisten crescendojen sekä mellotron-annosten houreuniksi... tämä albumi osoittaa Wilsonin olevan yksi modernin rockin kaikkein nokkelimmista ja sielukkaimmista esittäjistä." Allmusic kutsui albumia "parhaaksi Wilsonin kolmesta sooloprojektista", sanoen sen olevan myös "taidokkaasti kirjoitettua musiikkia sekä ammattimaisesti aseteltu sommitelma värejä, vivahteita, tekstuureja, dynamiikkaa, kerrontaa, ja taiteellisuutta tähtiartistien esittämänä."


text: "The Raven That Refused to Sing (And Other Stories)" voitti "Vuoden Albumi" -kategorian Progressive Music Awards 2013 -tapahtumassa. Se palkittiin myös ehdokkuudella samassa kategoriassa Classic Rock Roll of Honour -tapahtumassa.


title: Aneityum

text: Aneityum on Tafean provinssiin kuuluva Vanuatun eteläisin saari. Saarella on vuoden 2009 väestönlaskennan mukaan 915 asukasta ja sen pinta-ala on 159,64 neliökilometriä.


title: Aneityum

text: Saaren korkein kohta on 852 metrin korkeudella merenpinnasta.


title: DTEK

text: DTEK (, ) on ukrainalainen, holdingyhtiömuotoinen hiilikaivos- ja energiakonserni. Forbes listasi sen vuonna 2012 liikevaihdoltaan Ukrainan toiseksi suurimmaksi yritykseksi. Yrityksen pääomistaja on oligarkki Rinat Ah’metov yhtiönsä System Capital Managementin välityksellä.


title: Hilippa Pyykönen

text: Hilippa (Filip) Pyykönen (14. toukokuuta 1900 Tuupovaara – 4. tammikuuta 1973 Helsinki) oli suomalainen eräkirjailija.


title: Oleksandr Nitšiportšuk

text: Oleksandr Nitšiportšuk (s. 14. huhtikuuta 1992) on ukrainalainen keihäänheittäjä. Nitšiportšukin ennätys on vuonna 2012 Kiovassa heitetty 81.65. Hän selviytyi vuoden 2014 EM-kisojen finaaliin, jossa hän sijoittui kymmenenneksi tuloksella 75.05. Nitšiportšuk oli mukana myös kahta vuotta aiemmin EM-kisoissa Helsingissä, mutta siellä hän jäi loppukilpailun ulkopuolelle. Hän heitti ensimmäistä kertaa yli 80 metrin vuonna 2012.


title: Albert Ebossé Bodjongo

text: Albert Dominique Ebossé Bodjongo Dika (6. lokakuuta 1989 Douala, Kamerun - 23. elokuuta 2014 Tizi Ouzou, Algeria) oli kamerunilainen jalkapalloilija, joka edusti viimeksi Algerian pääsarjassa Ligue 1:ssä pelaavaa JS Kabylietä. 185 senttimetriä pitkän Ebossén pelipaikka oli keskushyökkääjä.


title: Albert Ebossé Bodjongo

text: Ebossé pelasi kuusi ottelua Kamerunin jalkapallomaajoukkueessa, pääosin maan B-joukkueessa Hän edusti ammattilaisurallaan yhteensä kuutta seuraa Kamerunissa, Malesiassa ja Algeriassa. Ebossé voitti Algerian pääsarjan maalikuninkuuden kaudella 2013-14. Hän kuoli sairaalassa elokuussa 2014 päävammoihin, kun häneen osui katsomosta heitetty esine pelin USM Algeria vastaan päätyttyä.


title: Albert Ebossé Bodjongo

text: Joulukuussa 2014 Ebossén kuolemasta saatiin uutta tietoa. Tietojen mukaan Ebossén ruumiin ylävartalossa on vammoja, jotka viittaavat siihen, että miehen olikin tappanut päähän osunut isku eikä katsomosta heitetty esine. Tiedon mukaan Ebossé oli siis hakattu hengiltä.


title: Antonio Moreno

text: Antonio ”Tony” Moreno (oikealta nimeltään Antonio Garride Monteagudo; 26. syyskuuta 1887 – 15. helmikuuta 1967) oli espanjalaissyntyinen yhdysvaltalainen näyttelijä ja ohjaaja.


title: Antonio Moreno

text: Antonio Garride Monteagudo syntyi Espanjan Madridissa vuonna 1887. Hän muutti 14-vuotiaana Yhdysvaltoihin ja asettui Massachusettsiin, missä hän kävi koulunsa loppuun. Moreno-sukunimen ottanut Antonio alkoi esiintyä teatterinäyttelijänä paikallisissa teatterinäytelmissä. Vuonna 1912 Moreno muutti Kalifornian Los Angelesiin, jossa hän solmi sopimuksen Biograph Companyn kanssa. Moreno aloitti elokuvauransa pienissä avustajan rooleissa. Morenon ensiesiintyminen oli romanttisessa lyhytelokuvassa "Iola’s Promise" (1912).


title: Antonio Moreno

text: Vuodet 1913–1914 Moreno näytteli suositun Vitagraph Studiosin tähden Norma Talmadgen kanssa suurta menestystä saaneissa lyhytelokuvissa. Talmadgen elokuvat auttoivat nostattamaan Morenon suosiota maan elokuvakävijöiden keskuudessa. Vuoteen 1915 mennessä Moreno oli ihailtu elokuvatähti, ja hän näytteli muiden sen ajan suosituimpien elokuvatähtien kanssa. Moreno palkattiin usein "latinorakastajan" rooleihin.


title: Antonio Moreno

text: 1920-luvun alussa Moreno liittyi elokuvamoguli Jesse L. Laskyn Famous Playersin näyttelijöihin, ja Morenosta tuli yhtiön yksi parhaimmista palkatuista näyttelijöistä. Vuonna 1926 Moreno näytteli muun muassa Greta Garbon kanssa elokuvassa "Viettelijätär" ja seuraavana vuonna Clara Bow’n kanssa elokuvassa "Jokin". Kun äänielokuvat tulivat 1920-luvun lopulla, Morenon ura alkoi horjua hänen paksun espanjalaisaksentinsa takia. Hän jatkoi kuitenkin näyttelemistä englanninkielisissä elokuvissa, ja hän alkoi ottaa myös rooleja meksikolaisista elokuvista. Vuonna 1932 Moreno ohjasi meksikolaisen draamaelokuvan "Santa", jota elokuvakriitikot ylistivät yhdeksi sen ajan parhaimmista meksikolaisista elokuvista. 1930-luvun puolivälissä Moreno alkoi uudistaa hänen horjuvaa Hollywood-uraansa.


title: Antonio Moreno

text: 1940- ja 1950-luvuilla Moreno teki monia kehuttuja rooleja, joita olivat muun muassa hänen roolinsa klassikoksi nousseessa kauhuelokuvassa "Mustan laguunin hirviö" (1954) ja John Fordin ohjaamassa lännenelokuvassa "Etsijät" (1956), jossa näyttelivät myös John Wayne ja Natalie Wood. 72-vuotias Moreno vetäytyi elokuvista eläkkeelle vuonna 1959. Uransa aikana hän näytteli 150:ssä elokuvassa.


title: Antonio Moreno

text: Moreno sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6651 Hollywood Boulevard 8. helmikuuta vuonna 1960.


title: Antonio Moreno

text: Antonio Moreno avioitui yhdysvaltalaisen öljyperijättären Daisy Canfieldin (ent. Danziger; 1884–1933) kanssa 27. tammikuuta vuonna 1923. He asuivat suuressa Crestmountin kartanossa. Morenolla oli kaksi tytärpuolta, Daisy (1902–1994) ja Elizabeth ”Beth” Chloe (1910–1989), sekä yksi poikapuoli Robert Jay (1913–2000) Daisyn aikaisemmasta avioliitosta asianajaja, öljyntuottaja ja liikemies Jay Morris ”Jake” Danziger Seniorin (1883–1954) kanssa. Danzigerit olivat olleet aviossa vuodet 1901–1923. Morenon ja Canfieldin avioliitto kesti kymmenen vuotta Canfieldin kuolemaan asti. Canfield kuoli auto-onnettomuudessa 23. helmikuuta vuonna 1933. Moreno ei avioitunut enää Canfieldin kuoleman jälkeen.


title: Antonio Moreno

text: Antonio Moreno kuoli sydämen vajaatoimintaan 79-vuotiaana Kalifornian Beverly Hillsissä vuonna 1967. Moreno haudattiin Forest Lawn Memorial Parkin hautausmaalle Kalifornian Glendaleen.


title: Dario Horvat

text: Dario Horvat (s. 25. helmikuuta 1992) on kroatialainen pikajuoksija. Horvat kilpailee 100 ja 200 metrillä. Hänen ennätyksensä 100 metrillä on 10.20 ja 200 metrillä se on 21.09. Toukokuussa 2013 Azusassa juostu 100 metrin ennätys on samalla Kroatian ennätys. Horvat sijoittui neljänneksi vuoden 2011 alle 20-vuotiaiden EM-kisoissa Tallinnassa 100 metrillä ajalla 10.49. Horvat oli finaalissa myös alle 23-vuotiaiden EM-kisoissa 2013 Tampereella, mutta jäi siinä viimeiseksi. Horvat edustaa Grand Canyon-nimistä urheiluseuraa.


title: Hensley Paulina

text: Hensley Paulina (s. 26. kesäkuuta 1993 Willemstad, Curaçao) on alankomaalainen pikajuoksija, joka kilpailee 100 ja 200 metrillä. 100 metrillä Paulinan ennätys on vuonna 2016 juostu 10.23 ja 200 metrillä niin ikään vuonna 2016 juostu 20,62.


title: Hensley Paulina

text: Paulina voitti pronssia 100 metriltä vuoden 2013 alle 23-vuotiaiden EM-kisoista Tampereelta tuloksella 10.48. Hän oli yhtenä Alankomaiden viestinviejänä myös saman vuoden MM-kisoissa Moskovassa, jossa joukkue sijoittui pikaviestissä viidenneksi. Hän saavutti Berliinin EM-kilpailuissa 2018 pronssia 4 × 100 metrin viestissä.


title: Hensley Paulina

text: Paulina edusti Alankomaiden Antilleja, kunnes ne lakkautettiin 2010. Hän on 180 senttimetriä pitkä, painaa 76 kiloa ja edustaa RTAT:ia.


title: Eino R. Wartiovaara

text: Eino Rafael Wartiovaara, sukunimi aik. Weckman (17. huhtikuuta 1885 Anjala – 14. joulukuuta 1967) oli suomalainen metsänhoitaja ja kirjailija. Wartiovaara toimi myös saarnamiehenä Maria Åkerblomin johtamassa herätysliikkeessä ja hän oli liikkeen toinen johtaja Åkerblomin rinnalla.


title: Eino R. Wartiovaara

text: Wartiovaaran vanhemmat olivat kirkkoherra, lääninrovasti William Wartiovaara (entinen Weckman, 1849–1924) ja Mirjam Salome Colliander. Wartiovaara oli naimisissa vuosina 1914–1929 Elli Maria Häklin kanssa. Avioeron jälkeen hän meni naimisiin 1936 Lydia Maria Lindroosin kanssa. Valtiokonttorin ylitirehtööri Jonathan Wartiovaara oli Eino Wartiovaaran veli. Wartiovaara pääsi ylioppilaaksi Joensuun lyseosta 1906 ja suoritti metsänhoitajatututkinnon 1911. Wartiovaara toimi 1910-luvulla valtion metsänhoitoalueilla apulaismetsänhoitajana ja metsätalouskonsulenttina. 1940-luvun alussa hän työskenteli myös Helsingin yliopistossa. Wartiovaara johti lisäksi jo vuonna 1919 perustamaansa Suomen kuivatislaamo Oy:tä. Tällä yrityksellä oli tervaa ja tärpättiä valmistaneet tehtaat Rengossa ja Korpilahdella.


title: Eino R. Wartiovaara

text: Wartiovaara tutustui 1919 horrosaarnaajana toimineeseen Maria Åkerblomiin ja Wartiovaaran perhe otti 20-vuotiaan Åkerblomin kasvattityttärekseen sen jälkeen, kun hän oli saanut horrostilassa tällaisen kehotuksen Jumalalta. Wartiovaarat ja Åkerblom muuttivat samana vuonna Kokkolaan, jonne he asettuivat asumaan. Kokkolassa Åkerblom piti Hakalahden rukoushuoneella horrossaarnoja, joita kävi kuuntelemassa parhaimmillaan satojakin ihmisiä. Wartiovaara osti Åkerblomille 100 000 markkaa maksaneen ratsuhevosen, kun Åkerblom oli saanut unessa tätä koskevan kehotuksen. Uskonliikkeelle rakennettiin Kokkolaan kaksikerroksinen asuintalo, ns. Marian palatsi.


title: Eino R. Wartiovaara

text: Kun Kokkolassa 1919 käynyt arkkipiispa Gustaf Johansson oli julkisesti nuhdellut Åkerblomia, Wartiovaara julkaisi omalla kustannuksellaan 1920 teoksen "Maria Åkerblom totuuden valossa, eräitä koettelemuksia ristin tiellä", jossa hän puolusti Åkerblomia ja kuvasi myös omia uskonnollisia pohdiskelujaan. Wartiovaara tuomittiin sitten vuoden vankeusrangaistukseen ns. Erik Stadius-jutussa. Stadius oli 14-vuotias poika, joka oli tuonut Helsingistä Kokkolaan Åkerblomin ratsuhevosen ja jäänyt Kokkolaan hevosen hoitajaksi. Åkerblomin liikkeen jäsenet pieksivät pojan Åkerblomin vaatimuksesta hevosen sotkettua pojan sille tuomia heiniä. Useita liikkeen jäseniä joutui syytteeseen pahoinpitelystä, mistä alkoi pitkä aina 1920-luvun lopulle saakka jatkunut liikettä koskeneiden oikeudenkäyntien sarja. Wartiovaaran vankeustuomio kumottiin korkeimmassa oikeudessa, mutta hän puolestaan haastoi oikeuteen muutamia kokkolalaisia pahoinpitelystä sen jälkeen, kun he olivat heitellet häntä ja muita liikkeen jäseniä mädäntyneillä kananmunilla tammikuussa 1920. Syyskuussa 1922 Kaarlelan Korpilahden kylässä tapahtui vakavampi välikohtaus, kun ratsastusretkellä ollut Åkerblom ampui browningilla laukauksen kohti vastaantullutta maanviljelijä Frans Honkaa, joka oli hätistänyt Åkerblomin koiraa pois hevosensa kimpusta. Seuranneessa oikeudenkäynnissä liike toi esiin 20 todistajaa, jotka väittivät, että maanviljelijä Honka olikin itse heitellyt Åkerblomia useilla katukiven kokoisilla kivillä ja ampunut tätä kohti. Todistajien mukaan Åkerblomilla ei ollut asetta mukana. Todistuslausunnot osoittautuivat perättömiksi, ja useat todistajista joutuivat syytteeseen väärästä valasta.


title: Eino R. Wartiovaara

text: Tämän jutun seurauksena åkerblomilaisten seurakunta Kokkolassa hajosi keväällä 1923 ja Marian palatsina tunnettu liikkeen jäsenten asuintalo myytiin. Liikkeen johtajat ja noin 220 jäsentä muutti samassa yhteydessä Kokkolasta Helsinkiin, jossa liike hankki ns. Toivolan huvilan Meilahdesta. Maria Åkerblom jäi joulukuussa 1923 kiinni kangasvarkauksista ja päätyi lopulta lääninvankilasta mielentilatutkimuksiin Kammion sairaalaan. Heinäkuussa 1924 Åkerblomin liikkeen jäsenet yrittivät ampua Kokkolassa Suntin suulla veneellä kaupunkiin tulossa olleen nimismies E. Weneliuksen, joka haavoittui vakavasti murhayrityksessä. Wenelius oli toiminut syyttäjänä Åkerblomin liikettä koskeneessa väärävala-jutussa. Tekijät saatiin kiinni Jyväskylässä, ja selvisi, että he olivat saaneet Maria Åkerblomilta ohjeen raivata Wenelius pois tieltä. Åkerblom karkasi helmikuussa 1925 Kammion sairaalasta mutta palasi julkisuuteen toukokuussa sen jälkeen, kun Turun hovioikeus oli hylännyt häntä vastaan nostetun syytteen varkauksista. Korkein oikeus tuomitsi kuitenkin Åkerblomin tässä jutussa kahdeksan kuukauden vankeusrangaistukseen, jolloin Åkerblom katosi uudestaan helmikuussa 1926, kunnes hänet vangittiin heinäkuussa 1926 Toivolan huvilassa.


title: Eino R. Wartiovaara

text: Nimismies Weneliuksen murhayritysjutun tutkinta eteni niin, että Wartiovaara vangittiin tammikuussa 1927 ja hänet tuotiin Kokkolaan kuulusteltavaksi. Kun toista jutun syytettyä Åkerblomia oltiin tuomassa Kokkolaan, tämä hyppäsi liikkuvasta pikajunasta Kruunupyyn kohdalla ja piiloutui metsään, josta etsijät hänet kuitenkin löysivät. Jutun käsittelyn aikana Åkerblom karkasi uudelleen kesäkuun alussa 1927 Kokkolan poliisiputkasta. Hänet kuljetettiin Essex-merkkisellä henkilöautolla Tampereelle ja sitten kertoman mukaan pyykkikorissa Helsinkiin Toivolan huvilaan, josta poliisit pidättivät hänet kymmenen päivän kuluttua. Heinäkuussa 1927 Maria Åkerblom ja metsänhoitaja Wartiovaara tuomittiin Kokkolan raastuvanoikeudessa 15 vuoden kuritushuonerangaistukseen yllytyksestä murhaan ja väärään valaan. Vaasan hovioikeus alensi myöhemmin Wartiovaaran tuomion 12 vuoteen ja Åkerblomin tuomion 13 vuoteen. Korkein oikeus alensi Åkerblomia tuomiota vielä kahdeksaan vuoteen. Åkerblom yritti tuomiota kärsiessään paeta Hämeenlinnan naisvankilasta, mutta pako päättyi jo Hämeen läänin Koskella, kun pakoauto törmäsi sillankaiteen kivipilariin. Vankilasta vapauduttuaan Wartiovaara asettui Helsinkiin ja jatkoi edelleen mukana Åkerblomin liikkeessä.


title: Eino R. Wartiovaara

text:
Nimellä "Eino R. Vartiovaara":
Nimellä "Eino R. Wartiovaara":
Nimellä "E. R. Wartiovaara":


title: Kap Verde olympialaisissa

text: Kap Verde osallistui ensimmäistä kertaa olympialaisiin vuonna 1996 Atlantan kesäolympialaisissa ja on ollut siitä lähtien mukana kaikissa kesäolympialaisissa. Maa ei ole saavuttanut vielä yhtään mitali- eikä pistesijaa, eli sijoittumista kahdeksan kärkeen. Talviolympialaisissa Kap Verdellä ei ole ollut vielä yhtään urheilijaa. Nuorin kapverdeläinen urheilija olympialaisissa on ollut 17-vuotiaana vuoden 2012 kisoissa mukana ollut Lidiane Lopes ja vanhin urheilija on ollut 38-vuotiaana 2004 kisoihin osallistunut António Carlos Piña.


title: Kap Verde olympialaisissa

text: Suluissa Kap Verden urheilijoiden määrä olympialaisissa.


title: Courson-Monteloup

text: Courson-Monteloup on kunta Ranskassa Essonnen departementissa Île-de-Francen alueella. Se sijaitsee noin 40 kilometriä Pariisista lounaaseen. Kunnan nähtävyys on linna "Château de Courson" sekä linnan puutarha. Puutarhassa järjestetään kahdesti vuodessa kukkanäyttely.


title: Toni Sirviö

text: Toni Sirviö (s. 8. tammikuuta 1992 Sulkava) on suomalainen keihäänheittäjä. Hänen seuransa on Sulkavan Urheilijat -41 ja häntä valmentaa entinen keihäänheittäjä Viljo Toivanen.


title: Toni Sirviö

text: Porin Kalevan kisoissa 2015 Sirviö heitti 79,73 metriä yltäen tuloksella pronssille. Hänen ennätyksensä on toukokuussa 2015 Savonlinnassa heitetty 81,62 metriä. Vuonna 2014 Sirviö sijoittui Eliittikisojen Tampereen osakilpailussa toiseksi Ari Mannion jälkeen kauden parhaallaan 78,18.


title: Toni Sirviö

text: Vuonna 2009 Sirviö osallistui alle 18-vuotiaiden MM-kisoihin Brixenissä, mutta jäi karsintaan.


title: Álex Abrines

text: Alejandro ”Álex” Abrines Redondo (s. 1. elokuuta 1993 Palma de Mallorca) on espanjalainen koripalloilija. Hän kuuluu myös Espanjan maajoukkueeseen.


title: Álex Abrines

text: Abrines pelasi espanjalaisissa seurajoukkueissa vuoteen 2016. Oklahoma City Thunder varasi hänet NBA:han 32. vuorolla , ja vuonna 2016 hän siirtyi Oklahoma Cityn joukkueeseen.


title: Celeste & Jesse – aina yhdessä

text: Celeste & Jesse – aina yhdessä ("Celeste and Jesse Forever") on vuonna 2012 ensi-iltansa saanut Lee Toland Kriegerin ohjaama yhdysvaltalainen romanttinen komediaelokuva. Sen ensi-ilta oli 3. elokuuta 2012 New Yorkissa ja Los Angelesissa. Pienellä budjetilla valmistunut elokuva oli arvostelumenestys.


title: Motion Picture Story

text: Motion Picture Story (myös Motion Picture tai Motion Picture Magazine) oli ensimmäinen yhdysvaltalainen elokuvalehti, jonka perustivat Vitagraph Studiosin johtaja J. Stuart Blackton ja hänen liikekumppaninsa Eugene V. Brewster.


title: Motion Picture Story

text: "Motion Picture Story" ilmestyi joka kuukausi vuodet 1911–1977. Ensimmäinen numero ilmestyi helmikuussa vuonna 1911, jolloin lehden nimenä oli vielä "The Motion Picture Story Magazine". Maaliskuussa vuonna 1914 lehden nimi vaihdettiin "Motion Picture Magazineksi". Lehden viimeinen numero ilmestyi joulukuussa vuonna 1977. "Motion Picture Storya" julkaisi aluksi Brewster Publications ja myöhemmin Macfadden Publications.


title: Motion Picture Story

text: "Motion Picture Story" oli tosi menestynyt aikakauslehti alusta alkaen. Lehteä painettiin aluksi 50 000 kappaletta, mutta vuoteen 1914 mennessä lehden levikki oli noussut 200 000:een kappaleeseen. Vuonna 1919 levikki hyppäsi 248 845 kappaleesta 400 000 kappaleeseen. Lehden suosituin kolumni oli ”The Answer Man”, jota kirjoitti nainen kolumnin nimestä huolimatta. Kolumni vastasi lukijoiden kysymyksiin elokuvamaailmasta.


title: Motion Picture Story

text: "Motion Picture Storyn" ”sisarlehteä” "Motion Picture Classicia" julkaistiin kuukausittain syyskuusta 1925 maaliskuuhun 1931 asti. Vuonna 1941 "Motion Picture Story" fuusioitui lehtien "Hollywood Magazine" ja "Screen Life" kanssa.


title: Espanjan europarlamenttivaalit 2014

text: Vuoden 2014 europarlamenttivaalit järjestettiin Espanjassa 25. toukokuuta 2014. Edustajien määrä (54) pysyi samana kuin edellisellä parlamenttikaudella.


title: Illizin maakunta

text: Illizin maakunta eli wilaya on hallintoalue Algerian Saharan kaakkoisosassa. Sen hallinnollinen keskus on Illizin kaupunki. Maakunnan pinta-ala on 284 618 neliökilometriä. Asukkaita on 52 300 henkeä (vuonna 2008).


title: Illizin maakunta

text: Illizin maakunta rajoittuu lännessä Algerian Tamanrassetin ja pohjoisessa Ouarglan maakuntiin, koillisessa Tunisiaan, idässä Libyaan ja etelässä Nigeriin. Sen pohjoisosassa sijaitsevat Itäisen Ison Ergin hiekka-aavikko ja Tihertin tasanko ja etelässä Tassili n’Ajjerin vuoristo. Ilmasto on hyvin kuuma ja kuiva.


title: Illizin maakunta

text: Maakunta jakautuu kolmeen piirikuntaan eli daïraan, joihin kuuluu yhteensä kuusi kuntaa:


title: Illizin maakunta

text: Alueen läpi kulkee pohjoisesta Djanetiin johtava maantie RN3. Ilizissä on kansallinen ja In Aménasissa sekä Djanetissa kansainväliset lentokentät. Pohjoisosassa toimii öljy- ja kaasuteollisuutta. Muita elinkeinoja ovat karjanhoito, maanviljely ja matkailu. Koulutusjärjestelmä käsittää 60 alakoulua, 14 keskikoulua, kuusi lyseota, seitsemän ammattioppilaitosta sekä Ilizin yliopiston. Terveyspalveluihin kuuluu kaksi sairaalaa, kuusi poliklinikkaa ja neljä terveysasemaa. Tassili n’Ajjerin kansallispuisto on merkittävä matkailukohde.


title: Juan Antonio Orenga

text: Juan Antonio Orenga Forcada (s. 29. heinäkuuta 1966 Castellón de la Plana) on espanjalainen koripallovalmentaja ja aktiiviuransa lopettanut koripalloilija. Hän toimi vuosina 2012–2014 Espanjan maajoukkueen päävalmentajana.


title: Juan Antonio Orenga

text: Pelaajana Orenga voitti muun muassa Espanjan maajoukkueessa EM-pronssia Italiasta 1991. Barcelonan kesäolympialaisissa 1992 Orengan edustama Espanja sijoittui yhdeksänneksi.


title: Juan Antonio Orenga

text: Valmentajana Orenga toimi Espanjan maajoukkueen päävalmentajana vuoden 2014 kotikisoissa. Nimivahvalla ryhmällä turnaukseen päässyt joukkue ei kuitenkaan selviytynyt etukäteen odotettuun loppuotteluun Yhdysvaltoja vastaan vaan hävisi jo puolivälierissä Ranskalle, mistä syystä Orenga erosi tehtävästään kisojen jälkeen.


title: Yhdystie 2177

text: Yhdystie 2177 on tie, joka kulkee Luvian Saharista Nakkilan Hormistoon. Tien pituus on 17 kilometriä.


title: Yhdystie 2177

text: Tie saa alkunsa eurooppatien 8 ja valtatien 8 risteyksestä Luvian Saharista. Ensin tie kulkee noin kahden kilometrin verran kohtalaisen suorana, jonka jälkeen se kohtaa Rydinnummin. Tämän jälkeen tie ohittaa noin kilometrin päässä Metsäkulman alueen. Metsäkulmasta tie jatkuu noin neljän kilometrin verran, jonka jälkeen se ohittaa Luvian ja Nakkilan kuntarajan. Sen jälkeen tie etenee noin kolmen kilometrin verran, kunnes se ohittaa Pössinkankaan sen pohjoispuolelta. Täältä tie jatkuu hieman yli kolme kilometriä, kunnes se ohittaa Pyssykankaan kylän. Pyssykankaalta tie jatkuu vielä viimeisen kilometrin verran, saapuen lopulta Hormiston kylään ja päättyen yhdystien 2170 risteykseen.


title: Yhdystie 2177

text: Saharista Luvian ja Nakkilan kuntarajalle asti tie kulkee nimellä "Hormistontie". Lopun matkaa tien nimi on "Pyssykankaantie".


title: Triangle Film Corporation

text: Triangle Film Corporation (myös Triangle Motion Picture Company) oli suuri yhdysvaltalainen elokuvayhtiö, jonka perustivat wisconsinlaiset veljekset Harry Aitken ja Roy Aitken heinäkuussa Kalifornian Culver Cityssä vuonna 1915. Harry Aitken oli myös D. W. Griffithin liikekumppani Reliance-Majestic Studiosilla.


title: Triangle Film Corporation

text: Vuoteen 1917 mennessä tuottaja Adolph Zukor oli ottanut studion hallintaansa, ja kesäkuussa 1917 Thomas H. Ince ja Mack Sennett jättivät yhtiön ja myivät heidän loput osakkeensa. Triangle tuotti elokuvia vuoteen 1919 asti. Triangle Film Corporation tuotti toimintansa aikana vuosina 1915–1919 melkein 300 elokuvaa. Triangle teki elokuvia Los Angelesin alueella Kaliforniassa, mutta myös New Jerseyn Fort Leessä, joka oli tuohon aikaan yhdysvaltalaisen elokuvateollisuuden keskus.


title: Puolan europarlamenttivaalit 2014

text: Vuoden 2014 europarlamenttivaalit järjestettiin Puolassa 25. toukokuuta 2014. Edustajien määrä (51) nousi yhdellä edellisestä parlamenttikaudesta.


title: Descartes-luokka

text: Descartes-luokka oli Ranskan laivaston kahden 1890-luvulla valmistetun aluksen muodostama panssarikansiristeilijäluokka.


title: Le Val-Saint-Germain

text: Le Val-Saint-Germain on kunta Ranskassa Essonnen departementissa Île-de-Francen alueella. Se sijaitsee noin 50 kilometriä Pariisista lounaaseen. Kunnan nähtävyys on linna Château du Marais. Linnassa on Talleyrandille omistettu museo.


title: D’Assas-luokka

text: D'Assas-luokka oli Ranskan laivaston kolmen 1890-luvulla valmistetun aluksen muodostama panssarikansiristeilijäluokka.


title: Ronnie Clark

text: Ronnie Clark (s. 12. maaliskuuta 1981) on yhdysvaltalainen koripalloilija, pelipaikaltaan laituri.


title: Ronnie Clark

text: Coloradon valtionyliopistosta ammattilaiskentille siirtynyt Clark on pelannut Irlannissa, Latviassa, Puolassa, Espanjan toiseksi korkeimmalla sarjatasolla ja Suomessa. Suomessa Clark edusti Forssan Koripoikia, jota hän oli nostamassa pääsarjaan kaudella 2007–2008 ja jonka yksittäisessä sarjaottelussa lokakuussa 2005 hän teki 53 pistettä, Torpan Poikia, jossa hän voitti SM-pronssia vuonna 2012, ja vuosina 2012–2015 Tapiolan Honkaa. Ensimmäisellä Clarkin Hongan-kaudella espoolaiset nousivat Korisliigaan. Kaudella 2013–2014 Clark oli runkosarjan neljänneksi eniten pisteitä ottelua kohden tehnyt pelaaja, ja Honka ylsi pudotuspeleihin.


title: Ronnie Clark

text: Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Elokuussa Clark siirtyi parin muun Hongassa pelanneen kanssa Loimaalle.


title: Birgitta Stenberg

text: Birgitta Alma Sofia Stenberg (26. huhtikuuta 1932 Tukholma – 23. elokuuta 2014 Gullspång) oli ruotsalainen kirjailija, toimittaja ja käsikirjoittaja. Hänen tuotantonsa käsittää romaanien lisäksi runoja ja esseitä sekä lastenkirjoja, joista tunnetuin on 15-osainen "Perttu"-sarja. Stenberg sai Selma Lagerlöfin kirjallisuuspalkinnon vuonna 2005.


title: Birgitta Stenberg

text: Vuonna 2009 Stenbergin omaelämäkerrallinen romaani "Kärlek i Europa" (1981) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Birgitta Stenberg

text: Stenberg syntyi Tukholmassa mutta kasvoi Visbyn kaupungissa Gotlannin saarella. Hän matkusteli jo nuoresta lähtien eri puolilla Etelä- ja Keski-Eurooppaa ja asui 1940–1950-luvun vaihteessa myös Pariisissa. Ruotsiin palattuaan Stenberg julkaisi esikoisromaaninsa "Mikael och Poeten" vuonna 1956. Hän kirjoitti urallaan myös viisi omaelämäkerrallista romaania, joista tunnetuin on 1983 ilmestynyt "Apelsinmannen". Se käsittelee Stenbergin esikoisromaanin tavoin muun muassa 1950-luvun alkuvuosien "Kejneskandaalia", jossa tukholmalainen pappi syytti tunnettuja poliitikkoja sekaantumisesta homoprostituoituja välittävään liigaan. Uutta yleisöä Stenberg sai 1990-luvulla, kun hän loi "Billy"-lastenkirjasarjan (suom. "Perttu"), jota julkaistiin kaikkiaan 15 kirjan verran. Kuvituksen teoksiin laati virolaissyntyinen taiteilija Mati Lepp.


title: Birgitta Stenberg

text: 1950-luvulla Stenberg työskenteli CIA:n rahoittaman antikommunistisen Congress for Cultural Freedom -kulttuurijärjestön Ruotsin-osaston julkaiseman Kulturkontakt-lehden päätoimittajana. Hän oli toimittajana ja kolumnistina myös anarkosyndikalistisen SAC-ammattiliiton "Arbetaren"-lehdessä. Lisäksi Stenberg kirjoitti vuosikymmenten aikana lukuisia teatteri-, elokuva- ja kuunnelmakäsikirjoituksia.


title: Birgitta Stenberg

text: Stenberg on omaelämäkerroissaan kertonut avoimesti muun muassa 1960-luvun amfetamiininkäytöstään. Hänet tunnettiin myöhemmin avoimen huumepolitiikan ja joidenkin huumausaineiden laillistamisen kannattajana. Stenberg oli biseksuaali. Hänen ensimmäinen aviopuolisonsa oli vuodesta 1974 lähtien Håkan Lagergren, joka kuoli 1991. 2000-luvun alussa Stenberg kertoi elävänsä suhteessa naimisissa olevan parin kanssa. Vuonna 2013 hän solmi avioliiton itseään 21 vuotta nuoremman Kerstin Bjärkstedtin kanssa.


title: Birgitta Stenberg

text: Stenbergin elämästä kertova dokumenttielokuva "Alla vilda" tuli ensi-iltaan 2012. Hän kuoli kotonaan maksasyöpään 82-vuotiaana elokuussa 2014.


title: Jared Newson

text: Jared Newson (s. 26. syyskuuta 1984) on yhdysvaltalainen koripalloilija, pelipaikaltaan pieni laitahyökkääjä.


title: Jared Newson

text: Newson on pelannut ammattilaisena muun muassa NBA:n kehitysliigassa, Saksan pääsarjassa ja Korisliigassa, jossa hän Joensuun Katajaa edustaen on yltänyt kolmesti SM-hopealle ja voittanut kahdesti Suomen cupin.


title: George Eastman House

text: George Eastman House (viralliselta nimeltään George Eastman House International Museum of Photography and Film) on maailman vanhin valokuvaukselle omistautunut museo. George Eastman House on lisäksi yksi maailman vanhimmista elokuva-arkistoista. Museo avattiin yleisölle vuonna 1949, ja se sijaitsee New Yorkin osavaltion Rochesterissa. Museossa sijaitsee myös 535-paikkainen elokuvateatteri Dryden Theatre. Museo sijaitsee sekä itse George Eastman Housen rakennuksessa että sen ympäristössä.


title: George Eastman House

text: Talon rakennutti Eastman Kodak Companyn perustaja, keksijä, liikemies ja filantrooppi George Eastman (1854–1932) vuosina 1902–1905. Eastman asui talossaan vuodesta 1905 kuolemaansa vuonna 1932. George Eastman House lisättiin 13. marraskuuta vuonna 1966 National Register of Historic Places -rekisteriin. Samana päivänä talo nimettiin myös National Historic Landmarkiksi.


title: George Eastman House

text: Museon pysyvä kokoelma käsittää yli 400 000 valokuvaa ja negatiivia, 28 000 elokuvaa ja neljä miljoonaa elokuvastilliä, 53 000 julkaisua (muun muassa äänitteet, lehdet ja kuvat) ja yli 25 000 teknologiaan liittyviä asioita.


title: George Eastman House

text: George Eastman House on perustanut George Eastman -palkinnon vuonna 1955, George Eastman -kunniastipendiaatin vuonna 1995, George Eastman -kunniamitalin vuonna 2006 ja Eastman House -kunniamaininnan vuonna 2009.


title: Todd Brown

text: Todd Brown (s. 24. marraskuuta 1987) on yhdysvaltalainen koripalloilija, pelipaikaltaan laituri.


title: Todd Brown

text: Brown on pelannut ammattilaisurallaan Alankomaissa, Itävallassa 15,9 pisteen ja 4,9 levypallon keskiarvoilla, Meksikossa ja Suomessa. Suomessa Brown edusti Namika Lappeenrantaa kaudella 2013–2014. Hän teki Korisliigan runkosarjassa toiseksi eniten pisteitä otteluita kohden ja sijoittui riistotilastossa kolmanneksi sekä tehoindeksitilastossa neljänneksi.


title: Industrialnyi Sojuz Donbassa

text: Industrialnyi Sojuz Donbassa (ISD, , ) on ukrainalainen, erityisesti terästeollisuudessa toimiva holdingyhtiö. Forbes listasi sen vuonna 2012 liikevaihdoltaan Ukrainan kolmanneksi suurimmaksi yritykseksi. Yritys kuuluu tuotantomäärältään maailman 30-40 suurimman teräsvalmistajan joukkoon.


title: Industrialnyi Sojuz Donbassa

text: Yhtiön kotipaikka on Donetsk ja sen johdossa toimii keväällä 2014 Donetskin alueen kuvernööriksi nimitetty oligarkki Sergei Taruta. Ukrainassa olevien tuotantolaitosten lisäksi sillä on toimintaa Puolassa ja Unkarissa.


title: Industrialnyi Sojuz Donbassa

text: Enemmistöosuus yhtiöstä on venäläistä teräsjätti Evraz Groupia lähellä olevilla tahoilla (Alexander Katuninin ryhmittymä, 50,0 % + 2 osaketta), niukan osakevähemmistön (49,99 %) jäädessä Sergei Tarutalle ja Oleg Mkrttšanilla (Мкртчан).


title: Hoikkatytönkorento

text: Hoikkatytönkorento ("Ischnura elegans") on tytönkorentoihin kuuluva sirorakenteinen sudenkorento.


title: Hoikkatytönkorento

text: Hoikkatytönkorennon ulkonäkö on samankaltainen kuin useimpien muiden tytönkorentolajien, varsinkin keritytönkorennon. Koiraan takaruumiin keskiosa on erityisen ohut. Hoikkatytönkorennolla, kuten muillakin saman suvun jäsenillä, on mustavalkoiset siipitäplät. Koiraalla nämä täplät ovat etusiivissä puoliksi kumpaakin väriä ja naaraalla ja koiraan takasiivissä enimmäkseen vaaleat. Hoikkatytönkorennon takaruumiin selkäpuoli on suurilta osin tumma, mutta kahdeksas jaoke on kokonaan vaalea. Sen takana olevien 9. ja 10. jaokkeen selkäpuolet ovat kuitenkin tummat. Naaraan takaruumiin 8. jaoke saattaa olla kohtalaisen tumma, mutta joka tapauksessa muuta takaruumista vaaleampi. Kuten muillakin "Ischnura"-suvun lajeilla, hoikkatytönkorennon päälaella olevat vaaleat täplät ovat melko pyöreät. Tavallisesti tytönkorennoilla on muodoltaan lähinnä päärynämäiset päälakitäplät.


title: Hoikkatytönkorento

text: Hoikkatytönkorennon takaruumiin pituus on 24–29 mm ja takasiiven pituus 17–22 mm.


title: Hoikkatytönkorento

text: Lajin naarailla on viisi erilaista värimuotoa. Näistä punainen f. "rufescens" ja violetti f. "violacea" esiintyvät nuorilla yksilöillä. Aikuiseksi kehittyessään f. "rufescensista" tulee punaisenruskea f. "rufescens-obsoleta" ja f. "violaceasta" vihreän välivaiheen kautta joko oliivinvihreä f. "infuscans" tai koiraan värinen eli andromorfi yksilö. Kaikkia värimuotoja voidaan tavata samaan aikaan samassa paikassa.


title: Hoikkatytönkorento

text: Lajia esiintyy pohjoisia alueita ja Portugalia lukuun ottamatta koko Euroopassa sekä Aasiassa Japaniin ja Pakistaniin ulottuvalla alueella. Se on monin paikoin elinalueensa yleisimpiä hentosudenkorentolajeja. Suomessa laji on etelärannikolla runsas ja jokseenkin yleinen, mutta sisämaassa paikoittaisempi, vaikkakin esiintymiä on paljon.


title: Hoikkatytönkorento

text: Hoikkatytönkorento elää varsinkin merenlahdilla sekä järvillä ja lammilla, joilla on runsaasti kasvillisuutta.


title: Hoikkatytönkorento

text: Hoikkatytönkorennon päälentoaika on kesäkuusta heinä-elokuun vaihteeseen. Lentäviä yksilöitä tavataan kesäkuun alusta elokuun loppuun.


title: Hoikkatytönkorento

text: Lajin parittelu voi kestää 3–6 tuntia ja on Suomen korentolajeista pitkäkestoisin. Monista tytönkorentolajeista poiketen hoikkatytönkorennon naaras munii yksin eikä koiraan kanssa.


title: Danielle Brooks

text: Danielle Brooks (s. 17. syyskuuta 1989 Augusta, Georgia, Yhdysvallat) on yhdysvaltalainen näyttelijä. Hänet tunnetaan parhaiten Tasha "Taystee" Jeffersonin roolistaan televisiosarjassa "Orange Is the New Black".


title: Pohjanmaan museo

text: Pohjanmaan museo on Vaasassa sijaitseva Pohjanmaan maakuntamuseo, joka toimii myös Pohjanmaan ja Keski-Pohjanmaan yhteisenä aluetaidemuseona. Vuonna 1896 perustetulla museolla on nykyään neljä toimipistettä eri puolilla Vaasaa. Kulttuurihistoriallinen perusnäyttely ja Terranova – Merenkurkun luontokeskus sijaitsevat päätoimipisteessä Museokadulla, lisäksi museoon kuuluvat Vaasan taidehalli, Vanhan Vaasan museo ja Nelin-Cronströmin taidekoti.


title: Pohjanmaan museo

text: Vuonna 2015 Vaasan kaupungin museoihin (kulttuurihistoriallinen museo, taidemuseo) tutustui yhteensä 49 534 ihmistää, joista 38 574 kävijälle kirjattiin ilmaiskäynti.


title: Pohjanmaan museo

text: Pohjanmaan museon perustamisen alkuunpanija oli Pohjanmaan historiallisen museon yhdistys, joka avasi ensimmäisen tilapäisnäyttelyn vuonna 1896. Alkuaikojen kantavia voimia oli professori Karl Hedman, joka oli museon johdossa vuodesta 1899 vuonna 1931 tapahtuneeseen kuolemaansa saakka. Sotavuosien jälkeen museo jakaantui hallinnollisesti kulttuurihistorialliseen osastoon ja taideosastoon, joka on vuodesta 1966 lähtien toiminut Vaasan kaupungintalossa sijaitsevassa Taidehallissa. Maakuntamuseon statuksen Pohjanmaan museo sai 1981 ja aluetaidemuseon 1983. Vuonna 1990 siihen liitettiin Ostrobothnia Australis -yhdistyksen luonnonhistoriallinen kokoelma, ja samana vuonna Pohjanmaan museo myös siirtyi yhdistyksen hallusta Vaasan kaupungin omistukseen.


title: Pohjanmaan museo

text: Museon näyttelytiloina oli ensimmäiset 30 vuotta väliaikaisia tiloja eri puolilla kaupunkia, kunnes se rakennutti oman museotalon vuonna 1930. Arkkitehti Eino Forsmanin suunnittelemaan rakennukseen valmistui lisäsiipi vuonna 1967. Sen suunnittelusta vastasi Erik Kråkström.


title: Pohjanmaan museo

text: Nykyään museorakennuksessa ovat kulttuurihistoriallinen perusnäyttely "Vaasa 400" ja luontokeskus Terranova, joka esittelee Merenkurkun luontoa ja alueen maankohoamista. Vanhan Vaasan museo on 1700–1800-lukujen porvariskoteja esittelevä kotimuseo. Nelin-Cronströmin taidekodissa puolestaan on näytteillä Elin ja Adolf Nelinin sekä heidän Estonian onnettomuudessa hukkuneen tyttärensä Anne-Marie Cronströmin keräämää taidetta.


title: Porvoon museo

text: Porvoon museo on vuonna 1897 perustettu Itä-Uudenmaan maakuntamuseo, joka toimii 1764 valmistuneen Porvoon raatihuoneen tiloissa. Sen omistaa oma yhdistys, kun yleensä maakuntamuseot omistaa kaupunki.


title: Porvoon museo

text: Porvoon museo sai alkunsa, kun Borgå Museiföreningin (Porvoon museoyhdistys) perusti vuonna 1896 museon, jolle Porvoon kaupunki luovutti sen käyttöön tarpeettomaksi käyneen huonokuntoisen raatihuoneen, joka oli jo päätetty purkaa. Toukokuussa 1896 toimintansa aloittanut yhdistys järjesti esinekeräyksen, joka loi pohjan seuraavan vuoden tammikuussa avatun museon kokoelmille. Itä-Uudenmaan maakuntamuseoksi Porvoon museo nimettiin vuonna 1982. Sen omistaa edelleen Porvoon museoyhdistys, mutta taloudellisesti museota ylläpitää Porvoon kaupunki.


title: Porvoon museo

text: Porvoon museolla on kaksi perusnäyttelyä, jotka sijaitsevat Vanhalla Raatihuoneella sekä 1763 valmistuneessa Holmin talossa. Raatihuoneen perusnäyttely esittelee Porvoon historiaa sekä Itä-Uudenmaan menneisyyttä jääkaudelta aina 1700-luvulle saakka. Lisäksi raatihuoneella on esillä kaupungissa syntyneiden Albert Edelfeltin sekä Ville Vallgrenin töitä. Holmin taloon puolestaan on sisustettu varakkaan 1700-luvun porvoolaisen kauppiaan koti. Lisäksi museon hallintaan kuuluu Porvoon empirekaupunginosassa sijaitseva J. L. Runebergin koti, joka esittelee kansallisrunoilija Johan Ludvig Runebergin ja hänen perheensä elämää 1800-luvulla.


title: Jinnahin kansainvälisen lentoaseman isku 2014

text: Jinnahin kansainvälisen lentoaseman isku tehtiin, kun kymmenen raskaasti aseistautunutta miestä hyökkäsi Karachin lentoaseman vanhaan terminaaliin Pakistanissa 8. kesäkuuta 2014. Hyökkäystä seurasivat yli viisi tuntia kestäneet tulitaistelut hyökkääjien ja armeijan kommendojen välillä. Tehrik-i-Taliban Pakistan otti vastuun teosta ja ilmoitti sen syyksi koston Hakimullah Mehsudin kuolemasta Yhdysvaltain lennokki-iskussa vuonna 2013.


text: Iskun toteuttajat olivat pukeutuneet lentokentän turvamiehiksi ja käyttivät tekaistuja henkilöllisyyksiä saapuessaan alueelle. Terminaalissa he alkoivat heittää käsikranaatteja ja ampua konetuliaseilla. 36 henkilöä kuoli hyökkäyksen yhteydessä; näihin kuuluivat hyökkääjät. 10. kesäkuuta tapahtui toinen isku, kun terroristit avasivat tulen lähellä lentokentän turvallisuuspalvelun akatemiaa. Kukaan ei kuollut tässä hyökkäyksessä.


title: Mikheil Meskhi

text: Mikheil Šalvas dze Meskhi (, ; 12. tammikuuta 1937 Tbilisi, Georgian SNT, Neuvostoliitto – 22. huhtikuuta 1991 Tbilisi, Georgian SNT, Neuvostoliitto) oli georgialainen jalkapalloilija.


title: Dawoud Rajiha

text: Dawoud Rajiha (; 1947 – 18. heinäkuuta 2012) oli syyrialainen kenraali, joka nimitettiin maansa puolustusministeriksi elokuussa 2011. Hän kuoli turvallisuusviraston päämajalla Damaskoksessa tehdyssä pommi-iskussa, jossa kuolivat myös varapuolustusministeri Assef Shawkat (Bašar al-Assadin lanko), entinen puolustusministeri Hassan Turkomani ja turvallisuusviraston päällikkö Hisham Ikhtiar. Haavoittuneiden joukossa oli sisäministeri Mohammad al-Shaar. Sekä Syyrian vapaa armeija että Liwa al-Islam ottivat vastuun iskusta.


title: Dawoud Rajiha

text: Rajiha valmistui Syyrian sotilasakatemiasta vuonna 1967. Hän toimi asevoimien henkilöstöpäällikkönä seitsemän vuoden ajan ja sai kenraalin arvon vuonna 2005. Keväällä 2012 Rajihaan kohdistettiin Yhdysvaltain ja Euroopan unionin taholta pakotteita, koska hänellä katsottiin olleen vastuuta hallituksen vastaisten mielenosoitusten tukahduttamisesta väkivalloin.


title: Dawoud Rajiha

text: Assadin entisen neuvonantaja Ayman Abdel Nourin mukaan Rajihan toimiessa puolustusministerinä korkeampaa valtaa puolustusasioissa käytti todellisuudessa varapuolustusministeri Shawkat. Rajiha otettiin kristittynä hallitukseen, jotta valtionjohdosta välittyisi uskonnollinen moniarvoisuus.


title: Tornionlaakson maakuntamuseo

text: Tornionlaakson maakuntamuseo () on Torniossa toimiva Tornionlaakson ja Meri-Lapin maakuntamuseo. Se sijaitsee kaupungin keskustassa Rajakartanon alueella Aineen taidemuseon sekä Tornion kaupunginkirjaston läheisyydessä. Vuodesta 2014 lähtien Tornionlaakson maakuntamuseo esittelee myös Ruotsin puoleisen Tornionlaakson historiaa yhteistyössä Haaparannan kunnan kanssa, joka on palkannut museoon yhden oman työntekijän.


title: Tornionlaakson maakuntamuseo

text: Tornion museo perustettiin kesäkuussa 1914 samaan aikaan Tornion Kotiseutuseura ry:n kanssa. Tällöin syntyi sekä Suomen pohjoisin kotiseutuyhdistys että pohjoisin museo. Kyseessä oli myös ensimmäinen Lappiin perustettu museo. Nykyiseen museorakennukseen se siirtyi vuonna 1962 ja uusi laajennusosa valmistui 1982. Tornion museo siirtyi kaupungin omistukseen vuonna 1975 ja Länsipohjan maakuntamuseoksi se muuttui 1981. Nykyisellä nimellään Tornionlaakson maakuntamuseo on tunnettu 2000-luvun alusta lähtien.


title: Tornionlaakson maakuntamuseo

text: Museorakennukseen suoritettiin neljä miljoonaa euroa maksanut peruskorjaus vuosina 2012–2013 ja uusi perusnäyttely "Kohtaamisia rajalla" valmistui 2014. Se avataan yleisölle museon satavuotisjuhlien yhteydessä 31. elokuuta 2014. Edellinen perusnäyttely oli vanhimmilta osiltaan rakennettu 1960-luvun alussa ja sen uusimmat lisäyksetkin tehty jo 1980-luvun alkupuolella.


title: Frans van der Lugt

text: Frans van der Lugt (10. huhtikuuta 1938 Haag – 7. huhtikuuta 2014 Homs) oli alankomaalainen jesuiitta. Hän saapui Syyriaan vuonna 1966 vietettyään kaksi vuotta Libanonissa opiskellen arabiaa. Hänet murhattiin hallituksen joukkojen piirittämässä Homsin kaupungissa sisällissodan aikana. Hän ei ollut suostunut jättämään syyrialaisia hädän hetkellä. Oppositiovoimien muodostama Syyrian kansallinen neuvosto tuomitsi murhan ja syytti siitä Bašar al-Assadin hallintoa rikoksen ainoana hyödynsaajana.


title: Frans van der Lugt

text: Lugtilla oli koulutustaustaa psykoterapiassa. Hän perusti Homsin ulkopuolelle Al Ard -keskuksen, joka huolehti vammaisista ja myös toiminnallaan vaali uskontojen välistä vuoropuhelua.


title: Stenberg

text: Stenberg on muun muassa seuraavien henkilöiden sukunimi:


title: FS Edgar Quinet (1907)

text: FS Edgar Quinet oli 1900-luvun alussa valmistettu Ranskan laivaston Edgar Quinet -luokan panssariristeilijä.


title: FS Edgar Quinet (1907)

text: Alus tilattiin Lorientin laivastontelakalta. Sen köli laskettiin marraskuussa 1905 ja alus laskettiin vesille 21. syyskuuta 1907. Alus otettiin palvelukseen tammikuussa 1911.


title: FS Edgar Quinet (1907)

text: Palvelukseen oton jälkeen alus liitettiin Välimeren laivueen 1. kevyt risteilijäviirikköön päällikkönään Capitaine de vaisseau Émile Guépratte. Ensimmäisessä maailmansodassa alus palveli Montenegron ja Tunisian rannikoilla sekä evakuoiden Serbian armeija 1916 ja saman vuoden joulukuussa sotatoimiin Kreikan kuningasmielisiä vastaan Noemvrianassa. Vuoden 1918 alus oli Maltan edustalla.


title: FS Edgar Quinet (1907)

text: Vuonna 1923 alus osallistui armenialaisten kansanmurhaa pakenevien sekä Smyrnan palosta selvinneiden evakuointeihin kuljettaen 75 henkeä Marseilleen 23. helmikuuta. Vuodesta 1929 alkaen alus oli koululaivana Toulonissa. Se ajoi 4. tammikuuta 1930 karille Algerian rannikolla. Alus alkoi hajota neljä päivää myöhemmin ja se tuhoutui lopulta täysin, mutta miehistö pelastui kokonaan.


title: FS Waldeck-Rousseau (1908)

text: FS Waldeck-Rousseau oli 1900-luvun alussa valmistettu Ranskan laivaston Edgar Quinet -luokan panssariristeilijä.


title: FS Waldeck-Rousseau (1908)

text: Alus tilattiin Lorientin laivastontelakalta. Sen köli laskettiin kesäkuussa 1906 ja alus laskettiin vesille 4. maaliskuuta 1908. Alus otettiin palvelukseen elokuussa 1911.


title: FS Waldeck-Rousseau (1908)

text: Ensimmäisen maailmansodan alkaessa elokuussa 1914 alus asetettiin liikekannalle Välimerelle. Se joutui partiomatkoillaan kahdesti tuloksettomien Itävalta-Unkarin laivaston sukellusveneiden maaliksi. Ensimmäisellä kerralla 17. lokakuuta hyökkääjänä oli "SM U-4" ja toinen hyökkäys tapahtui marraskuussa. Pääosan sodasta alus partioi Aegean- ja Joonianmerillä kohtaamatta vihollista.


title: FS Waldeck-Rousseau (1908)

text: Vuoden 1919 alussa Ranskan laivasto liittyi liittoutuneiden taisteluihin Venäjän kommunisteja vastaan Mustallamerellä. Alus saapui Mustallemerelle amiraali Caubetin lippulaivana. Aluksen miehistö nousi kapinaan Odessassa 26.-29. huhtikuuta ilman kontaktia venäläisiin kommunisteihin. Kapina laukesi kolmessa päivässä, mutta Caubet vapautettiin tehtävistään. Alus tuki tykistöllään valkoisten taistelua Novorossiskissa 26. maaliskuuta 1920 yhdessä Britannian kuninkaallisen laivaston "HMS Emperor of Indian" kanssa. Myöhemmin samana vuonna alus osallistui Wrangelin armeijan evakuointiin.


title: FS Waldeck-Rousseau (1908)

text: Myöhemmin alus oli Ranskan Kauko-Idän laivueen lippulaivana aina vuoteen 1932 saakka, jolloin se siirrettiin reserviin. Vuonna 1936 alus muutettiin proomuksi, joka romutettiin joskus vuosina 1941-1943.


title: FS Troude (1889)

text: Troude oli Ranskan laivaston vuonna 1889 vesillelaskettu Troude-luokan panssarikansiristeilijä.


title: FS Troude (1889)

text: Alus tilattiin Bordeauxista Forges et Chantiers de la Girondelta, missä köli laskettiin marraskuussa 1886. Alus laskettiin vesille 22. lokakuuta 1889 ja otettiin palvelukseen tammikuussa 1891.


title: FS Troude (1889)

text: Palvelukseen oton jälkeen alus lähetettiin Lähi-Itään, jossa se korvasi Levantin asemalla "Seygnelayn". Vuonna 1901 alus modernisoitiin Rochefortin laivastontelakalla. Tammikuussa 1906 alus lähetettiin Haitille suojaamaan Ranskan kansalaisia Port-au-Princen levottomuuksissa.


title: Clark

text: Clark voi tarkoittaa seuraavia:


title: Johan Walem

text: Johan Walem (s. 1. helmikuuta 1972 Soignies, Belgia) on belgialainen uransa lopettanut jalkapalloilija. Pelipaikaltaan hän oli keskikenttäpelaaja. Peliuransa jälkeen Walem siirtyi valmennustehtäviin. Vuodesta 2012 hän on valmentanut Belgian alle 21-vuotiaiden maajoukkuetta.


title: Johan Walem

text: Walem pelasi ammattilaisurallaan kahdeksan kautta kotimaansa pääsarjassa edustaen Anderlechtia ja Standard Liègeä sekä kuusi kautta Italiassa. Italian kausistaan hän pelasi neljä Serie A:ssa – kolme Udinesessa ja yhden lainalla Parmassa – ja kaksi Serie B:ssä, jossa hänen seurojaan olivat Torino ja Catania.


title: Johan Walem

text: Menestystä Walem saavutti lähinnä Anderlechtissa, jossa hän pelasi kuuden kauden ajan. Hän voitti seurassa Belgian-mestaruuden kolme kertaa peräkkäin vuosina 1993–1995 ja kaudella 1993–1994 myös Belgian cupin. Lisäksi Anderlecht sijoittui Walemin aikana kahdesti toiseksi ja kerran neljänneksi. Italiassa Walemin edustama joukkue ylsi parhaimmillaan sarjassa kolmanneksi, mikä tapahtui kaudella 1997–1998 Udinesessa Walemin pelatessa ensimmäistä kauttaan maassa. Hän pelasi kuitenkin tuona kautena vain kaksi sarjaottelua.


title: Johan Walem

text: Belgian maajoukkueessa Walem pelasi 36 A-maaottelua vuosien 1991–2002 välisenä aikana, tosin vuosina 1993, 1996 ja 1997 hän ei pelannut maaotteluissa. Maaleja Walem teki A-maajoukkueessa kuusi. Hän oli mukana Belgian joukkueessa EM-kisoissa 2000 ja MM-kisoissa 2002.


title: Johan Walem

text: Walem aloitti valmentajan uransa vuonna 2008 jo pelaajana edustamansa Anderlechtin junioreissa, josta hän vuonna 2010 siirtyi toisen entisen seuransa Udinesen juniorivalmennukseen. Vuonna 2012 Walem nimitettiin Belgian alle 21-vuotiaiden maajoukkueen päävalmentajaksi.


title: FS Guichen (1897)

text: FS Guichen oli 1800-luvun lopulla valmistettu Ranskan laivaston panssarikansiristeilijä.


title: FS Guichen (1897)

text: Sen köli laskettiin lokakuussa 1895 ja alus laskettiin vesille 26. lokakuuta 1897. Alus otettiin palvelukseen 1. tammikuuta 1899.


title: FS Guichen (1897)

text: Syyskuussa 1903 alus kuljetti presidentti Émile Loubetin viralliselle vierailulle Yhdistyneeseen kuningaskuntaan. Alus muutettiin 1913 Brestissä aliupseereiden koululaivaksi. Ensimmäisen maailmansodan alkaessa alus oli Kanaalin alueella, mutta se siirrettiin 1915 3. sulkuviirikköön Syyrian rannikolle. Syyskuussa alus, jonka päällikkönä oli Joseph Brisson, avusti armenialaisten vapaustaistelijoiden evakuoinnissa Musa Daghista aluksen miehistönjäsenen havaittua linnakkeessa olleen Armenian lipun. Aluksella olleet vapaustaistelijat laskettiin maihin Port Saidissa. Marraskuussa 1916 alus kuljetti "Lutétian" kanssa venäläisiä siirtojoukkoja Salonikaan. Vuonna 1917 alus kuljetti Idän armeijan joukkoja Tarantosta Bizertaan.


title: FS Guichen (1897)

text: Alus lähetettiin 1919 Mustallemerelle osana liittoutuneiden valkoisia tukevaa laivasto-osastoa. Aluksen miehistö nousi Charles Tillonin johdolla kapinaan.


title: FS Guichen (1897)

text: Alus poistettiin palveluksesta 1921 ja se myytiin romutettavaksi Brestissä 1922.


title: Tiris-Zemmour

text: Tiris-Zemmour on hallintoalue eli wilaya Mauritanian pohjoisosassa. Sen hallinnollinen keskus on Zouératen kaupunki. Alueen pinta-ala on noin 253 000 kilometriä. Asukkaita on 41 100 henkeä (vuonna 2000).


title: Tiris-Zemmour

text: Tiris-Zemmourin alue rajoittuu etelässä Mauritanian Adrarin alueeseen, lännessä Länsi-Saharaan, pohjoisessa Algeriaan ja idässä Maliin. Se on etupäässä asumatonta Saharan autiomaata. Alueeseen kuuluu kolme departementtia: Bir-Moghrein, F’Dérick ja Zouérate.


title: Tiris-Zemmour

text: Alueen kautta kulkee Nouakchottista Algerian Tindoufiin johtava maantie. Sen länsiosassa harjoitetaan paimentolaisuuteen perustuvaa karjanhoitoa. Zouératessa ja F’Dérickissä hyödynnetään suuria rautaesiintymiä. Rautamalmi kuljetetaan rautateitse Atlantin rannikolla sijaitsevaan Nouadhiboun satamaan.


title: Marjatta

text: Marjatta on Kalevalan ja suomalaisten kansanrunojen henkilö. Kalevalan loppuruno kertoo Marjatasta, joka paimenessa ollessaan löytää puolukan mättäältä, syö sen ja tulee raskaaksi. Poikalapsi syntyy tallissa, mutta katoaa pian, kunnes löytyy suolta. Suuri tietäjä Väinämöinen tuomitsee isättömän lapsen kuolemaan, mutta tämä nousee puhumaan Väinämöisen tuomiota vastaan. Poika ristitään Karjalan kuninkaaksi. Väinämöinen joutuu lähtemään.


title: Marjatta

text: Kalevalan runo on pääasiassa yhdistelmä kahdesta kansanrunosta: toisaalta Luojan virrestä, toisaalta Väinämöisen tuomiosta. Marjatta eli Neitsyt Maria kuuluu ainoastaan edellisen yhteyteen.


title: Aang

text: Aang on fiktiivinen hahmo animaatiosarjassa "Avatar" sekä elokuvassa "The Last Airbender". Aang on viimeinen eloonjäänyt tuulentaitaja, kotoisin Eteläisestä tuulitemppelistä. Hän on myös "Avatar", ihmismuotoon ruumiillistunut rauhan ja valon henki. Avatarina hänellä on kaikkia neljää elementtiä (sarjassa kutsuttu " alkuvoimiksi") ja hänen tehtävänsä on pitää yllä rauhaa neljän kansakunnan välillä. Aang on 12-vuotias vastentahtoinen sankari, joka vietti sata vuotta jään vankina ennen kuin tapasi Kataran ja Sokkan. Nyt hän pyrkii oppimaan kolmen muun alkuvoiman hallitsemisen pelastaakseen maailman maailmanvalloitukseen pyrkivältä Tulikansalta.


title: Aang

text: Alkuperäisessä "Avatar"-sarjassa Aangin ääninäyttelijänä toimii Zach Tyler Eisen. 70 vuotta myöhemmin sijoittuvassa animaatiosarjassa "The Legend of Korra" Aang on jo kuollut, mutta hän esiintyy sarjassa menneisyyden takaumissa sekä henkenä. Kyseisessä sarjassa hänen aikuisen versionsa äänenä on D. B. Sweeney.


title: Aang

text: Aang uudeksi Avatariksi Avatar Rokun kuoleman jälkeen. Hänen kasvatuksestaan vastasi Rokun ystävä yksi Eteläisen tuulitemppelin johtajista, munkki Gyatso. Jo ennen kuin sai tietää olevansa Avatar, Aang oli yksi historian nuorimmista tuulentaitajamestareista, koska oli keksinyt uuden tuulentaitamistekniikan. Mutta Tulen valtias Sozinin alkaessa toteuttaa maailmanvalloitussuunnitelmiaan, munkit päättivät paljastaa Aangille tämän henkilöllisyyden ennen perinteistä ikärajaa (joka on 16 vuotta) ja siirtää hänet Itäiseen tuulitemppeliin. Aang ei halunnut erota Gyatsosta, joten hän karkasi kotoaan lentobiisoninsa Appan kanssa. He joutuivat kuitenkin myrskyyn ja Aang siirtyi Avatar-tilaan, jossa hän jäädytti itsensä ja Appan vuosisadan ajaksi.


title: Aang

text: Sadan vuoden jälkeen, kaksi Eteläisen vesiheimon lasta, Katara ja Sokka, löysivät hänet. Mutta Tulikansan karkotettu prinssi Zuko huomasi myös asian. Aang lähti Etelänavalta heimon turvallisuuden vuoksi, mutta Katara ja Sokka lähtivät hänen mukaansa. Aang ja hänen ystävänsä saapuvat Eteläisen tuulitemppelin, josta he löytävät ainoan elävän lentolemurin, Momon. Tällöin Aang saa myös selville Tulikansan tappaneen muut tuulentaitajat, mukaan lukien Gyatson.


title: Aang

text: Aang kuulee myöhemmin Avatar Rokun hengeltä kuinka hänen opittava hallitsemaan kaikkia voimia ennen ensi kesää, koska silloin tulentaitajien voimia vahvistava Sozinin komeetta ohittaa jälleen planeetan. Pohjoisessa vesiheimossa Aang ja Katara oppivat vedentaitamista mestari Pakkulta. Aangin pelastettua heimon Merihenki Lan avustuksella Tulikansan hyökkäykseltä, Pakku antaa Kataralle tehtäväksi opettaa Aangille loput vedentaitamistekniikat. Tämän jälkeen Aang ystävineen matkustaa Maan valtakuntaan, jotta tämä voisi oppia maantaitamista.


title: Aang

text: Aang opiskelee maantaitamista Toph Beifongin avulla nähtyään näyn tästä Sumuisella suolla. Matkan aikana heitä jahtaa Tulikansan prinsessa Azula sekä tämän ystävät Mai ja Ty Lee. Löydettyään tiedon Mustan auringon päivästä maanalaisesta henkien kirjastosta, Aang ystävineen päättää lähteä Maan valtakunnan pääkaupunkiin, Ba Sing Seihin, kertomaan tiedostaan Maan valtiaalle. Mutta kirjastossa käymisen aikana, hiekantaitajat olivat kaapanneet Appan.


title: Aang

text: Kun he lopulta saapuvat Ba Sing Seihin, he pysäyttävät ulkomuurin murtamista yrittävän Tulikansan poran. Uhan pysäyttämisen jälkeen Appan etsimistä sekä Maan valtiaan puheille pääsemistä häiritsee kaupungin salainen poliisiyksikkö, Dai Li, jota johtaa Long Feng. Mutta löydettyään Appan Aang ja hänen ystävänsä paljastavat Maan valtiaalle Long Fengin juonittelut ja saavat tämän tuen Mustan auringon päivänä tehtävään hyökkäykseen.


title: Aang

text: Pian tämän jälkeen Aang tapaa gurun, joka voi opettaa häntä avaamaan kehonsa seitsemän chakraa voimakkaan "Avatar-tilan" haalintaan saamiseksi. Mutta yrittäessään avata viimeistä chakraa, hän näkee näyn vaaraan joutuneesta Katarasta ja päättää palata Ba Sing Seihin. Siellä hän lopulta avaa chakran tajutessaan Zukon, Azulan ja Dai Lin ylivoiman. Mutta hänen siirtyessä Avatar-tilaan, Azula iskee häntä salamalla, asettaen Avatarin kiertokulun katkeamisen uhan alle. Katara kuitenkin estää hänen kuolemansa Pohjoisnavalta saamansa henkien veden avulla.


title: Aang

text: Kolmannella ja viimeisellä kaudella Aang on kykenemätön käyttämään Avatar-tilaa. Vaikka Aang oli aluksi vastahakoinen, hän hyväksyy, että hänen on uskoteltava muulle maailmalle olevansa kuollut, kunnes ystävineen tekee hyökkäyksen Tulimaan pääkaupunkiin. Hyökkäys kuitenkin epäonnistui, koska Azula oli odottanut sitä. Kuitenkin Zuko päättää muuttua kapinoimalla isäänsä vastaan ja ryhtymällä Aangin tulentaitajaopettajaksi. Aang ja Zuko myös vahvistavat kykjään maailman kahden viimeisen lohikäärmeen avustuksella.


title: Aang

text: Kauden lopussa Aang tuntee vastahakoisuutta Tulen valtias Ozain tappamista kohtaan munkkien opetusten vuoksi. Hän kävelee unissaan tuntemattomalle saarelle ja ottaa yhteyden neljään edeltäjäänsä, joista kaikki ovat sitä mieltä, että Aangin on pakko tappaa Ozai. Mutta huomatessaan saaren olevan todellisuudessa yksi leijonakonnista, taitajien olemassaolosta vastuussa olevista olennoista, Aang saa tältä kyvyn leijonakonnien kauan sitten harjoittamaa voimantaitamista. Saatuaan Avatar-tilan takaisin hallintaansa, Aang käyttää voimantaitamista poistaakseen Ozain tulentaitamisvoimat, tehden hänet vaarattomaksi ja lopettaen Satavuotisen sodan. Myöhemmin Tulimaan pääkaupungissa Aang nähdään uudeksi Tulen valtiaaksi kruunatun Zukon vieressä näiden luvatessa palauttaa maailmaan tasapaino. Sarja päättyy Aangin rentoutuessa Ba Sing Seissä Irohin teekaupassa, missä Aang ja Katara suutelevat.


title: Aang

text: Aang perusti yhdessä vaiheessa Zukon kanssa Kansakuntien yhdistyneen tasavallan. Seuraavien vuosien aikana hän myös meni naimisiin Kataran kanssa ja he saivat kolme lasta: Bumi (nimetty Aangin vanhan ystävän mukaan), Kya (nimetty Kataran kuolleen äidin mukaan) ja Tenzin. Hän kasvatti myös itselleen leuanalusparran, mikä nähtiin myös monissa hänen aikuista versiotaan esittävissä patsaissa.


title: Aang

text: Avatar-tilassa oleminen jäävuoren sisällä vuosisadan ajan imi paljon Aangin elinvoimaa. Hän ei tuntenut sen vaikutuksia ennen kuin täytti 50 vuotta. Aang kuoli lopulta biologisesti 66-vuotiaana, eikä elänyt näkemään ainuttakaan lapsenlapsistaan, joista tuli voimakkaita tuulentaitajia. Ennen kuolemaansa Aang oli antanut Valkoisen Lootuksen seuralle tehtäväksi etsiä ja opastaa seuraavaa Avataria. Seuraavaksi Avatariksi syntyi Eteläiseen vesiheimoon nainen nimeltä Korra.


title: Baron Waqa

text: Baron Divavesi Waqa (s. 31. joulukuuta 1959) on naurulainen poliitikko ja Naurun tasavallan nykyinen ja 14. presidentti. Hän on toiminut Naurun presidenttinä vuodesta 2013 lähtien. Vuodesta 2003 parlamentissa ollut Waqa toimi opetusministerinä ennen nykyistä virkaansa.


title: Baron Waqa

text: Vuonna 2015 Waqaa ja oikeusministeriä syytettiin lahjusten ottamisesta australialaiselta kaivosyhtiöltä.


title: FS Jurien de la Gravière (1899)

text: FS Jurien de la Gravière oli 1900-luvun alussa valmistettu Ranskan laivaston panssarikansiristeilijä.


title: FS Jurien de la Gravière (1899)

text: Alus tilattiin Lorientin laivastontelakalta. Sen köli laskettiin 15. marraskuuta 1897 ja alus laskettiin vesille 26. kesäkuuta 1899. Alus otettiin palvelukseen 1903.


title: FS Jurien de la Gravière (1899)

text: Ensimmäisessä maailmansodassa alus palveli Välimerellä partioiden Otrantonsalmessa. Vuonna 1920 alus oli Syyriassa, josta sen vapautti "Cassard". Alus poistettiin palveluksesta 27. heinäkuuta 1921 ja se romutettiin 1922.


title: Toyota Yaris WRC

text: Toyota Yaris WRC on Toyotan kehittämä Ralliauto. Se perustuu Toyota Yaris -katuautoon, ja on Toyotan ensimmäinen WRC-ralliauto sitten vuoden 1999 Toyota Corolla WRC:n.


title: Toyota Yaris WRC

text: Auton testaaminen aloitettiin maaliskuussa 2014, ja testikuljettajina toimivat Sebastian Lindholm sekä Stéphane Sarrazin. Toyota ilmoitti tammikuun lopussa 2015, että autolla tultaisiin osallistumaan rallin MM-sarjaan vuonna 2017. Toyota neuvotteli nelinkertaisen maailmanmestarin, Sebastien Ogierin kanssa, mutta hän siirtyi ajamaan ensi kaudeksi M-Sportin autoa. Toyota valitsi Helsingissä, joulukuussa 2016, kuljettajakseen peräti kolme suomalaiskuskia. Kolmikko Juho Hänninen, Jari-Matti Latvala ja Esa-Pekka Lappi. Hänninen ja Latvala ajoivat koko kauden ja Lappi toimi testikuskina, ajaen loppukaudesta muutaman rallin.


title: Toyota Yaris WRC

text: Toyotalla on samaan aikaan ollut vireillä myös Toyota GT86 -mallin pohjalle rakennettu WRC-projekti, josta on vastannut Tommi Mäkinen.


title: Halbi

text: Halbi on indoarjalainen kieli, jota puhutaan Intiassa Madhya Pradeshin, Chhattisgarhin, Maharashtran, Odishan ja Andhra Pradeshin osavaltioissa. Se kuuluu indoarjalaisten kielten itäiseen haaraan ja on läheistä sukua bhatrin kielelle. Halbia puhuu äidinkielenä 593 000 ihmistä, minkä lisäksi sitä puhuu 200 000 ihmistä vieraana kielenä.


title: Halbi

text: Kielitieteilijät George Abraham Grierson ja Sten Konow pitivät halbia 1900-luvun alussa marathin murteena, mutta totesivat samalla sen olevan samankaltainen heidän orijan murteeksi luokittelemansa bhatrin kanssa.


title: Halbi

text: Halbia kirjoitetaan devanagari-kirjaimistolla.


title: Rogier van Otterloo

text: Rogier van Otterloo (11. joulukuuta 1941 – 29. tammikuuta 1988) oli alankomaalainen säveltäjä ja kapellimestari. Hän oli kapellimestari Willem van Otterloon vanhin poika. Hän sävelsi tunnusmusiikit useille alankomaalaisille elokuville ja nousi jazzorkesteri Metropole Orkestin johtoon vuonna 1980. Samana vuonna hän toimi myös Alankomaiden isännöimien Eurovision laulukilpailuiden ylikapellimestarina, sekä toimi Alankomaiden kapellimestarina kilpailussa vuosina 1980–1982, 1984 ja 1987.


title: FS Brennus (1891)

text: FS Brennus oli 1800-luvun lopulla valmistettu Ranskan laivaston ensimmäinen pre-dreadnought- taistelulaiva.


title: FS Brennus (1891)

text: Alus tilattiin vuonna 1888 Lorientin laivastontelakalta ja sen köli laskettiin 12. tammikuuta 1882. Alus laskettiin vesille 17. lokakuuta 1891 ja se otettiin palvelukseen 16. joulukuuta 1893.


title: FS Brennus (1891)

text: Ranskan laivastolla oli heinä-elokuussa 1900 Englannin kanaalissa laivastoharjoitukset, jossa "Brennus" oli Välimeren laivueen komentajan vara-amiraali Fournierin lippulaivana. Alus kolaroi 10. elokuuta Cape St. Vincentin edustalla hävittäjä "Framéen" kanssa, jolloin hävittäjä upposi vieden mukanaan pääosan 50-henkisestä miehistöstään. Ainoastaan neljätoista miestä saatiin pelastettua. Vuonna 1903 "Brennus" siirrettiin reserviin yhdessä kolmen muun taistelulaivan ja kolmen panssariristeilijän kanssa. Alus oli reservilaivueessa kontra-amiraali Bessonin lippulaivana kesäharjoituksessa heinä-elokuussa 1903.


title: FS Brennus (1891)

text: Vuonna 1908 Välimeren laivasto järjestettiin kolmilaivueiseksi, jolloin "Brennus" määrättiin 3. laivueen komentajan kontra-amiraali Germinet'n lippulaivaksi. Ensimmäisen maailmansodan alkaessa alusta ei asetettu liikekannalle ja se ei siten osallistunut sotatoimiin.


title: FS Brennus (1891)

text: Alus poistettiin alusluettelosta 1919 ja se myytiin romutettavaksi vuonna 1922.


title: Soignies

text: Soignies on kunta Belgiassa Vallonian alueella Hainaut’n provinssissa. Kunnassa on arviolta 27 257 asukasta (vuonna 2016) ja sen pinta-ala on 110,3 neliökilometriä.


title: Andrei Tarsalainen

text: Andrei Tarsalainen (, s. 28. marraskuuta 1954 Leningrad, Neuvostoliitto) on suomalainen ja venäläinen kirjailija, kirjallisuudentutkija, toimittaja ja kielenkääntäjä. Hän on valmistunut Leningradin yliopistosta journalistiikan maisteriksi vuonna 1982. Tarsalainen muutti avioliiton kautta Suomeen 1983. Hän kirjoittaa suomeksi, venäjäksi ja englanniksi. Vuonna 2005 ilmestyi hänen esikoisteoksensa "Kuunlaaksot - Kirjeitä itärintamalta". Vuonna 2013 julkaistiin hänen toinen teoksensa "Lapsuuteni sillat - Muistoja lapsuuteni ja nuoruuteni Leningradista". Hänen kolmas teoksensa - "runokokoelma" "Seitsemäs kukka" - ilmestyi keväällä 2017 Reunan kustantamana. Tarsalainen on myös tutkinut Vladimir Nabokovin esseistiikkaa Helsingin yliopistossa.


title: Andrei Tarsalainen

text: Kääntäjänä Tarsalainen osallistui Melbournessa pidettyyn FITin XIV maailmankongressiin ja Vancouverissa pidettyyn FITin XVI maailmankongressiin. Julkaistuista käännöksistään hän sai Kopiosto-apurahat vuosina 1995 ja 2001.


title: Andrei Tarsalainen

text: Tarsalainen on kirjoittanut kolumneja, novelleja, esseitä ja runoja (Kenwood Press, Keski-Uusimaa, Tuusulanjärven viikkouutiset, Kirjallisuusterapia-lehti, Haiku-kirjallisuuslehti). Hän on myös suomentanut Marina Tsvetajevan, Bulat Okudzhavan, Vladimir Vysotskin, Juri Vizborin ja Juri Kukinin runoja.


title: Heidi Maria Paalanen

text: Heidi Maria Paalanen (o.s. Hotakainen, s. 1980) on suomalainen sanoittaja ja säveltäjä. Hänen teoksiaan ovat muun muassa Jannika B:n esittämät kappaleet ”Seuraavaan elämään” ja ”Onnenpäivä” (säv. & san.) sekä ”Itseni herra” (säv. & san. J. Wirtanen & H. M. Paalanen). Paalanen tekee yhteistyötä useiden säveltäjien ja sanoittajien kanssa.


title: Heidi Maria Paalanen

text: Paalanen on kirjoittanut kappaleita tai sanoituksia muun muassa Jannika B:lle, Robinille, Jesse Kaikurannalle, Diandralle, Antti Tuiskulle, ja Suvi Teräsniskalle.


title: Heidi Maria Paalanen

text: Heidi Maria Paalanen on vaikuttanut laulajana muuan muassa Shimmer (1999–2001) ja Hyvät Hyssykät -yhtyeissä, joista jälkimmäinen toimii edelleen aktiivisesti. Paalanen on kirjoittanut kappaleita aluksi omille yhtyeilleen ja vuodesta 2010 alkaen muille artisteille. Paalanen osallistui Sibelius-Akatemian koulutuskeskuksen järjestämään Hittitehdas-koulutukseen vuonna 2009, jonka jälkeen hän on työskennellyt kokopäiväisenä lauluntekijänä.


title: Heidi Maria Paalanen

text: Heidi Maria Paalasen työtä ovat tukeneet muun muassa Suomen kulttuurirahaston (SKR) Keski-Pohjanmaan rahasto sekä Pohjanmaan taidetoimikunta.


title: FS Charles Martel (1893)

text: FS Charles Martel oli 1800-luvun lopulla valmistettu Ranskan laivaston pre-dreadnought-taistelulaiva. Alus kuului viiden toisiaan muistuttavan aluksen ryhmään, joka tilattiin Britannian kuninkaallisen laivaston tilattua Royal Sovereign -luokan.


title: FS Charles Martel (1893)

text: Alus tilattiin Brestin laivastontelakalta ja sen köli laskettiin huhtikuussa 1891. Alus laskettiin vesille elokuussa 1893 ja se otettiin palvelukseen kesäkuussa 1897.


title: FS Charles Martel (1893)

text: Alus sijoitettiin palvelukseen otettaessa Välimeren laivueeseen. Aluksesta tuli vuonna 1900 laivueen 2. viirikön komentajan kontra-amiraali Roustan'n lippulaiva. Välimeren laivue osallistui kesä-heinäkuussa 1900 yhdessä pohjoisen laivueen purjehduksen, jonka päätteeksi pidettiin heinäkuun lopulla laivastokatselmus Cherbourgissa. Vuoden 1901 sotaharjoituksissa alukseen osui sukellusvene "Gustave Zédén" laukaisema harjoitustorpedo, mikä aiheutti suurta kohua lehdistössä.


title: FS Charles Martel (1893)

text: Alus siirrettiin 1903 reservilaivueeseen kolmen taistelulaivan ja kolmen panssariristeilijän kanssa, joten se ei osallistunut vuoden heinä-elokuun sotaharjoitukseen. Alus oli reservilaivueessa, joka nimettiin vuonna 1906 uudelleen 2. laivueeksi. Alus kuului kontra-amiraali Germinet johtamaan laivueen 2. viirikköön. Alus oli pääosan vuotta varustettuna ainoastaan minimimiehistöllä ollen vain kolme kuukautta vuodessa täysin miehitettynä.


title: FS Charles Martel (1893)

text: Ensimmäisen maailmansodan alkaessa alus makasi ankkurissa Brestissä yhdessä "Carnot'n" kanssa. Kumpikin alus oli määrä palauttaa palvelukseen, mutta se viivästyi Normandie-luokan taistelulaivojen varatessa telakat. Alus poistettiin alusluettelosta vuonna 1922 ja se myytiin romutettavaksi vielä samana vuonna.


title: Tiekartta

text: Tiekartta voi tarkoittaa ainakin seuraavia:


title: Aonnaga

text: Aonnaga eli ao on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 261 000 ihmistä. Pääosa puhujista asuu Nagalandin pohjoisosassa Mokokchungin piirikunnassa ja Assamissa. Kielestä on erotettavissa viisi murretta.


title: Aonnaga

text: Aonnaga kuuluu ao-kielten ryhmään yhdessä lothannagan, sangtaminnagan ja yimchungrunnagan kanssa.


title: Lawrencen piirikunta

text: Lawrencen piirikunta on usean Yhdysvaltojen piirikunnan nimi.


title: Kesäuniversiadit 2013

text: Kesäuniversiadit 2013, järjestyksessään 27. (XXVII) kesäuniversiadit, järjestettiin Kazanissa, Venäjällä 6.-17. heinäkuuta 2013. Kazan oli pohjoisin kaupunki ikinä, joka sai järjestettäväkseen kesäuniversiadit. Kilpailuissa oli mukana 10 400 opiskelijaurheilijaa 162 eri maasta, joka teki kisoista kaikkien aikojen suurimmat universiadit. Ensimmäistä kertaa myös Kulttuuriuniversiadit olivat mukana, kisojen aikana järjestettiin monia kulttuuritapahtumia. Kisojen mitalitaulukon voitti isäntämaa Venäjä 156 kultamitalillaan ennen Kiinaa (26 kultaa) ja Japania (24).


title: Kesäuniversiadit 2013

text: Kisoissa oli ennätykselliset 27 lajia. Niistä viisi tekivät universiadeissa ensiesiintymisensä. Suluissa tapahtumien määrä lajikohtaisesti.Suomi oli mukana kisoissa 84-henkisellä joukkueella. Joukkuelajeissa Suomella oli kymmenen joukkuetta. Suomen ainoan mitalin saavutti pikajuoksija Hanna-Maari Latvala 200 metriltä ajalla 22.98. Mitalitaulukossa Suomi sijoittui jaetulle 52. sijalle yhdessä kuuden muun maan kanssa.


title: Magnussen

text: Magnussen on sukunimi. Tämä sukunimi on seuraavilla henkilöillä:


title: Stade de l’Épopée

text: Stade de l’Épopée on Calais’n kaupungissa Ranskassa sijaitseva jalkapallostadion, joka toimii Calais RUFC:n kotikenttänä. Vuonna 2008 valmistuneen stadionin on suunnitellut arkkitehtitoimisto Paulin-Mariotti.


title: Stade de l’Épopée

text: Syyskuussa 2014 Stade de l’Épopéella pelattiin Ranskan ja Suomen välinen naisten MM-karsintaottelu.


title: Ryan Cochrane

text: Ryan Andrew Cochrane (s. 29. elokuuta 1988 Victoria, Kanada) on kanadalainen pitkän matkan uimari ja olympia- ja MM-mitalisti. Cochranella on olympiahopea vuoden 2012 kesäolympialaisten 1500 metrin vapaauinnista ja olympiapronssi samalta matkalta eli päämatkaltaan 2008 kesäolympialaisista. Lisäksi hänellä on kahdeksan pitkän radan MM-mitalia, joista neljä on hopeista ja neljä pronssista sekä yksi lyhyen radan MM-kisojen pronssi. Suurvoittoon MM- tai olympiatasolla Cochrane ei ole vielä pystynyt. Hänellä on kuitenkin neljä kultaa Kansainyhteisön kisoista, jotka ovat tulleet 1500 ja 400 metrin vapaauinnista. Cochrane edustaa Island Swimming-seuraa ja on 193 senttimetriä pitkä ja 82 kilogrammaa painava. Hän debytoi aikuisten tasolla vuoden 2006 Kansainyhteisön kisoissa Melbournessa.


title: AirMax SeaMax

text: AirMax SeaMax on brasilialaisen AirMax Construções Aeronáuticas-yhtiön valmistama ultrakevyt amfibiolentokone.


title: AirMax SeaMax

text: SeaMaxin suunnittelu alkoi 1999, esimmäisen prototyyppi lentäessä ensilentonsa jo seuraavana vuonna. Ensimmäinen tuotantokone lähti tehtaalta 2001. SeaMaxin rakenteessa on käytetty komposiittimateriaaleja metalliosien ohella. Koneessa on kaksipaikkainen vierekkäinistuttava ohjaamo ja hydraulitoiminen kuomu.


title: AirMax SeaMax

text: Taipalsaarella lennolle lähdössä ollut SeaMax M-22 (OH-U567) syöksyi järveen Kutveleen kanavan kaakkoispuolella 26. kesäkuuta 2010 lyhyen nousukiidon jälkeen. Koneen 47-vuotias lentäjä selvisi turmasta elossa vakavista vammoista huolimatta. Lentokone tuhoutui onnettomuudessa.


title: AirMax SeaMax

text: Pirkkalasta lennolle lähtenyt SeaMax M-22 (OH-U526) syöksyi mereen 2. elokuuta 2014 Espoon Haukilahden edustalla. Koneen 38-vuotias lentäjä menehtyi ja lentokone tuhoutui onnettomuudessa.


title: Kivien kiertokulku

text: Kivien kiertokulku on kivien muuttumista kivilajista toiseen siten, että nämä prosessit muodostavat lopulta kiertokulun. Prosessit tapahtuvat pitkien aikojen kuluessa, ja kokonaisuudessaan kiertokulkuun voi mennä satoja miljoonia vuosia.


title: Kivien kiertokulku

text: Syvällä maan sisällä olevassa vaipassa on sulaa kiviainesta, magmaa. Magma voi kiteytyä maan sisällä tai purkautua tulivuoren purkauksessa maan pinnalle ja kiteytyä maan pinnalla. Magman kiteytyessä syntyy magmakiviä. Maan pinnalla kiviaines on fysikaalisten ja kemiallisten rapauttavien tekijöiden vaikutuksen alaisena. Rapautuneesta aineksesta muodostuu ajan kuluessa sedimenttiä ja lopulta sedimenttikivilajeja. Sedimenttikivet voivat rapautua, mutta joutuessaan laattatektoniikkaan liittyvien voimien vaikutuksen alaiseksi, esimerkiksi mannerten törmätessä ja vuoristojen poimuttuessa ne joutuvat kovien fysikaalisten voimien vaikutuksen alaisiksi, jolloin ne muuntuvat metamorfisiksi kivilajeiksi. Joutuessaan erittäin syvälle maan kuoren sisään esimerkiksi alityönnön vaikutuksesta metamorfiset kivilajit tai sedimenttikivilajit sulavat magmaksi. Kivien kiertokulku voi siis edetä näin, mutta toisaalta se voi tapahtua myös toisin. Kun magmakivet kiteytyvät syvällä maan sisällä tai kun ne joutuvat sinne, ne joutuvat kovan paineen ja kuumuuden vaikutuksen alaisiksi ja ne muuttuvat metamorfisiksi kivilajeiksi. Metamorfiset kivilajit taas voivat sedimentoitua ja muuttua sedimenttikivilajeiksi. Myös kivien kierron tapahtuessa näin päin sedimenttikivet voivat sulaa magmaksi joutuessaan erittäin syvälle maan sisään. Kivien kiertokulku siis tapahtuu monella tavalla, mutta joka tapauksessa se tapahtuu aina erittäin pitkien aikojen kuluessa.


title: Sid Grauman

text: Sidney Patrick Grauman (17. maaliskuuta 1879 Indianapolis, Indiana – 5. maaliskuuta 1950 Los Angeles, Kalifornia) oli yhdysvaltalainen esiintyjä, liikemies ja teatterimoguli. Grauman muodosti muun muassa yhden eteläisen Kalifornian yksi tunnistettavimmista maamerkeistä, Grauman’s Chinese Theatren.


title: Sid Grauman

text: Sidney Patrick Grauman syntyi juutalaisten teatterinäyttelijöiden David Graumanin ja Rosa Goldsmithin lapseksi Indianan Indianapoliksessa vuonna 1879. Ennen teatteriuraansa Grauman työskenteli sanomalehtitoimittajana, ja hän oli isänsä mukana Kanadan Dawson Cityssä kultaryntäyksen aikaan. Dawson Citystä Grauman muutti San Franciscoon, missä hänen ensimmäiset teatterinsa sijaitsivat. Graumanilla oli hallussaan pian kuusi teatteria San Franciscon alueella, ja hän pian laajensi toimintansa Los Angelesiin. Los Angelesiin Grauman rakennutti vuonna 1917 Million Dollar Theaterin ja Rialto Theaterin. Vuonna 1922 Grauman rakennutti Grauman’s Egyptian Theatren, ja vuosina 1926–1927 hän rakennutti tunnetuimman teatterinsa, Grauman’s Chinese Theatren. Grauman oli vuonna 1927 perustamassa Yhdysvaltain elokuva-akatemiaa. Vuonna 1949 Graumanille myönnettiin Oscar-kunniapalkinto hänen elämäntyöstään.


title: Sid Grauman

text: Grauman kuoli sepelvaltimotukoksen aiheuttamaan sydäninfarktiin 70-vuotiaana Los Angelesin Hollywoodissa vuonna 1950. Hänet haudattiin Forest Lawn Memorial Parkin hautausmaalle Kalifornian Glendaleen. Grauman sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6379 Hollywood Boulevard 8. helmikuuta vuonna 1960.


title: Erityistalousalue

text: Erityistalousalue (engl. Special economic zone tai SEZ) on jonkun maan sisässä oleva talousalue, jonka kauppa- ja talouslait eroavat muusta maasta.


title: Erityistalousalue

text: Erityistalousalueen on tarkoitus on lisätä kaupankäyntiä, investointeja, työpaikkoja sekä luoda tehokasta hallintoa. Yritysten houkuttelemiseksi on erityistalousalueilla yleensä varsin liberaalit kauppa- ja talouslait, kuten verotukseen, kaupankäyntiin, investointeihin, käytäntöihin, pörssiyhtiöihin ja työvoiman säännöstelyyn liittyvät lait. Yrityksille voidaan tarjota verohelpotuksia tai vapautuksia veroista määräajaksi. Erityistalousalueet eroavat maittain kunkin maan lainsäädännön mukaan. Alueet on useissa maissa perustettu maan köyhimpiin osiin, ja tarkoituksena on nostaa seudun elintasoa suhteessa muuhun maahan.


title: Erityistalousalue

text: Erityistalousalue voi lisätä maahan kohdistuvia suoria ulkomaisia investointeja. Yrityksille erityistalousalueet voivat tarjota mahdollisuuden valmistaa tuotteita markkinoille kilpailukykyiseen hintaan. Erityistalousalueita on kuitenkin syytetty työntekijöiden oikeuksien polkemisesta.


title: Capcom’s Gold Medal Challenge ’92

text: Capcom’s Gold Medal Challenge ’92 on Capcomin vuonna 1992 julkaisema urheilupeli. Peli julkaistiin Nintendo Entertainment System -pelikonsolille. Peli perustuu löysästi vuonna 1992 järjestettyihin kesäolympialaisiin Barcelonassa.


title: Capcom’s Gold Medal Challenge ’92

text: Euroopassa peli julkaistiin seuraavana vuonna, ja sitä myytiin ainoastaan Skandinavian alueella.


title: Bures-sur-Yvette

text: Bures-sur-Yvette on kunta Ranskassa Essonnen departementissa Île-de-Francen alueella. Se sijaitsee noin 30 kilometriä Pariisista lounaaseen Chevreusen laaksossa (Vallée de Chevreuse). Kunnassa sijaitsevassa instituutissa, Institut des Hautes Études Scientifiques (IHES), työskentelee maailman arvostetuimpia matemaatikkoja.


title: Robert Sabolič

text: Robert Sabolič (s. 18. syyskuuta 1988 Jesenice, Slovenian ST, Jugoslavia) on slovenialainen jääkiekkoilija, joka pelaa KHL-joukkue Admiral Vladivostokissa. Hän on pelipaikaltaan oikea laitahyökkääjä. Sabolič on aiemmin pelannut ulkomailla myös Ruotsin, Slovakian, Saksan ja Tšekin sarjoissa.


title: Robert Sabolič

text: Sabolič on HK Jesenicen kasvatti. Myöhemmät juniorivuotensa hän vietti kuitenkin HD Jesenice mladin paidassa. Kausi 2005–2006 Saboličilta jäi pelaamatta selkävaivojen vuoksi. Hän debytoi seuraavalla kaudella 2006–2007 Slovenian pääsarjassa. Kaudella 2008–2009 Sabolič oli Mladin paras maalintekijä ja toiseksi paras pistemies tehoilla 25+22=47. Kaudeksi 2009–2010 hän siirtyi kasvattajaseuransa HK Acroni Jesenicen riveihin pelaamaan Itävallan Erste Bank Eishockey Ligaa, jossa tulokaskausi toi 53 runkosarjaottelussa tehot 8+11=19. Joukkue pelasi kevätkaudella myös Slovenian pääsarjan pudotuspeleissä, jotka päättyivät mestaruuteen. Kaudella 2010–2011 Sabolič löi itsensä läpi EBEL:ssä ja oli tehoilla 33+26=59 Acronin paras maalintekijä ja toiseksi paras pistemies Rok Tičarin jälkeen. Koko liigan maalipörssissä hänen edellään oli vain Vienna Capitalsin François Fortier. Sabolič jakoi EBEL:n pistepörssin kuudennen sijan Medveščak Zagrebin Ryan Kinasewichin kanssa. Hän edusti Acronia kevätkaudella taas myös Slovenian pääsarjassa ja voitti kauden päätteeksi mestaruuden.


title: Robert Sabolič

text: Kaudeksi 2011–2012 Sabolič oli siirtymässä EBEL:n kroatialaisjoukkue Medveščak Zagrebiin, mutta hän päättikin siirtyä Ruotsin toiseksi korkeimmalle sarjatasolle HockeyAllsvenskan-joukkue Södertälje SK:hon, jonka kanssa Sabolič teki kaksivuotisen sopimuksen kesäkuussa 2011. Hän teki kauden 49 runkosarjaottelussa 17 tehopistettä, eikä jatkanut joukkueessa enää toista sopimuskauttaan. Sabolič siirtyi kaudeksi 2012–2013 Slovakian Extraligassa pelaavaan HK Popradiin, kunnes hän siirtyi tammikuussa 2013 loppukaudeksi Saksan DEL-liigan ERC Ingolstadtiin. Sabolič pelasi runkosarjan lopun piste per peli -tahdilla tehden 11 ottelussa yhtä monta tehopistettä. Neljässä playoff-ottelussa hän jäi kuitenkin pisteittä. Huhtikuussa 2013 Sabolič teki vuoden mittaisen jatkosopimuksen Ingolstadtin kanssa.


title: Robert Sabolič

text: Kaudella 2013–2014 Sabolič teki DEL:n runkosarjassa 48 ottelussa 24 tehopistettä. Kevään 2014 pudotuspeleissä hän oli yhdeksällä osumallaan koko sarjan paras maalintekijä. Sabolič voitti kauden päätteeksi Saksan-mestaruuden. Kaudeksi 2014–2015 hän siirtyi Tšekin Extraliga-joukkue HC Sparta Prahaan. Tammikuussa 2015 Saboličin sopimusta joukkueen kanssa jatkettiin kevääseen 2017 saakka. Kaudella 2015–2016 hän oli Spartan paras maalintekijä 23 osumallaan, joilla Sabolič jakoi Extraligan maalipörssin toisen sijan Piráti Chomutovin Roman Červenkan kanssa edellään vain HC Plzeňin Dominik Kubalík. Hän eteni Spartan kanssa Extraligan finaaleihin, mutta Tšekin-mestaruuden vei kuitenkin HC Liberec otteluvoitoin 4–2.


title: Robert Sabolič

text: Sabolič siirtyi kaudeksi 2016–2017 vuoden mittaisella sopimuksella KHL-joukkue Admiral Vladivostokiin.


title: Robert Sabolič

text: Sabolič edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2012, 2013, 2015 ja 2016, joista vuosien 2012 ja 2016 turnaukset Slovenialla etenivät IA-divisioonassa, jonka kultaa joukkue voitti molempina vuosina.


title: Massy (Essonne)

text: Massy on kunta Ranskassa Essonnen departementissa Île-de-Francen alueella. Se sijaitsee noin 20 kilometriä Pariisista lounaaseen. Kunta on kehittynyt nopeasti, ja se on väkiluvultaan kolmanneksi suurin Essonnessa. Yksi syy nopeaan kehitykseen on hyvät kulkuyhteydet. Vuonna 1991 kuntaan valmistui TGV asema.


title: FS Forbin (1888)

text: FS Forbin oli 1800-luvun lopulla valmistettu Ranskan laivaston Forbin-luokan panssarikansiristeilijä.


title: FS Forbin (1888)

text: Alus tilattiin Rochefortin laivastontelakalta ja sen köli laskettiin toukokuussa 1886. Alus laskettiin vesille 14. tammikuuta 1888 ja se otettiin palvelukseen helmikuussa 1889.


title: FS Forbin (1888)

text: Alus muutettiin hiilenkuljetusalukseksi vuonna 1913.


title: Maximilian Levy

text: Maximilian Levy (s. 26. kesäkuuta 1987 Berliini) on saksalainen ratapyöräilyn olympiamitalisti. Hänellä on yksi olympiahopea ja kaksi olympiapronssia vuosien 2008 ja 2012 kesäolympialaisista. Levy on myös nelinkertainen maailman- ja Euroopan-mestari. MM-hopea- ja pronssimitaleja hänellä on kolme, EM-hopeaa kaksi ja EM-pronssia yksi kappale. Lisäksi hänellä on useita mitaleita nuorten EM- ja MM-kilpailuissa. Sprintteihin erikoistunut Levy on kilpaillut Team Erdgas 2012:n riveissä.


title: Makro-objektiivi

text:
Makro-objektiivi on kameraobjektiivi, joka kykenee projisoimaan pieniä kohteita kameran kennolle lähes luonnollisessa koossa, ja jota käytetään lähikuvauksessa.
Makro-objektiivin suurennosta ilmaistaan "suurennoskertoimella" siten, että 1.0 tarkoittaa kohteen projisoitumista kennolle
luonnollisen kokoisena, ja 0.5 tarkoittaa kohteen projisoitumista puolet luonnollisesta koosta (yhdessä ulottuvuudessa, ja pinta-alan suhteen neljäsosana.)
Suurennuskertoimen merkitys riippuu kennon koosta. Esim. 35 mm:n kamerakennolla varustettujen kameroiden makro-objektiivien suurennuskerroin 0.5
vastaa Micro Four Thirds -järjestelmän suurennuskerrointa 1.0, koska jälkimmäisissä kenno on diagonaaliltaan puolet ja pinta-alaltaan neljäsosa, ja kennon täyttämiseen edellisen osalta vaatii suurempaa suurennoskerrointa. Tämän vuoksi monet makrokuvausta harrastavat keskittyvät mahdollisimman pienikennoisiin kameroihin.


title: Makro-objektiivi

text: Makro-objektiivien yhteydessä käytetään usein loittorenkaita (extension tube), jotka mahdollistavat objektiivin ja kohteen välisen välimatkan pienentämisen, ja siten suuremmat suurennoskertoimet. Pidempi loittorengas johtaa suurempaan suurennoskertoimeen. Loittorenkaat eivät sisällä optiikkaa. Paremmat loittorenkaat välittävät kameran ja objektiivin välisen sähköisen yhteyden, jota tarvitaan esim. automaattitarkennusta ja valotuksen määräävän aukon ohjaamista varten.


title: Uridiinitrifosfaatti

text: Uridiinitrifosfaatti eli UTP (CHNOP) on nukelosiditrifosfaatteihin kuuluva orgaaninen yhdiste. Yhdisteen rakenteessa trifosfaattiryhmä on liittynyt uridiiniin, joka on nukleosidi. Uridiinitrifosfaatti on biologisesti tärkeä molekyyli sokerien aineenvaihdunnassa.


title: Uridiinitrifosfaatti

text: Uridiinitrifosfaattia eliöt tuottavat UMP-molekyylistä, jonka uridiinimonofosfaattikinaasientsyymi fosforyloi UDP:ksi. UDP muodostaa uridiinitrifosfaattia reagoidessaan jonkin toisen nukleosiditrifosfaatin kanssa nukleosididifosfaattikinaasin toimiessa katalyyttinä.


title: Uridiinitrifosfaatti

text: Uridiinitrifosfaatti reagoi monien sokerifosfaattien kanssa muodostaen johdannaisia, joissa sokerifosfaattiin on liittynyt uridiinidifosfaattiryhmä. Esimerkiksi glykogeenin synteesin yhteydessä glukoosi-1-fosfaatti reagoi UTP:n kanssa UDP-glukoosiksi ja samalla tavoin galaktoosi-1-fosfaatti muodostaa UDP-galaktoosia. Glukuronidaatiossa aktiivinen UDP-glukuronihappo muodostuu glukuronihaposta ja uridiinitrifosfaatista. Sytidiinitrifosfaattia tarvitaan RNA:n biosynteesissä ja sitä muodostuu uridiinitrifosfaatista, ATP:stä ja glutamiinista sytidiinitrifosfaattisyntaasin katalysoimana. Tällöin uridiinitrifosfaatin karbonyyliryhmä korvautuu aminoryhmällä.


title: Lusofoniset kisat

text: Lusofoniset kisat () ovat neljän vuoden välein järjestettävät urheilukilpailut, joihin saavat ottaa osaa portugalia kielenään puhuvien maiden tai alueiden urheilijat. Kisoja hallinnoi ACOLOP, joka on portugalinkielisten maiden olympiakomiteoiden muodostama järjestö. Ensimmäiset kisat käytiin vuonna 2006 Macaossa ja siitä lähtien kisat on käyty vaihtelevalla välillä yleensä noin 3-5 vuoden välein. Vuodenaikakin on vaihdellut kisakohtaisesti. Lusofoniset kisat ovat samantyyppiset kuin Brittiläisen kansainyhteisön maiden Kansainyhteisön kisat ja frankofonian maiden Frankofoniset kisat.


title: Lusofoniset kisat

text: Ensimmäiset kisat käytiin 2006 lokakuussa Macaossa. Seuraavat kisat käytiin 2009 heinäkuussa Portugalin Lissabonissa ja viimeisimmät, vuoden 2014 kisat käytiin Intian Goassa. Seuraavat kisat olisi tarkoitus käydä vuonna 2017.Ensimmäisissä kisoissa Macaossa 2006 oli mukana kahdeksan eri lajia. Niistä vain futsal on pudonnut pois. Vuoden 2014 Lusofonisissa kisoissa oli jo kahtatoista eri urheilulajia. Vammaisurheilu on ollut mukana vuodesta 2009 näytöslajina.Lusofonisiin kisoihin on osallistunut kaiken kaikkiaan 12 ACOLOP:in jäsenmaata. Maiden kaikkien aikojen mitalitaulukkoa johtaa Portugali 175 mitalillaan ennen Brasiliaa (139 mitalia) ja Goan osavaltiota (102).


title: Twelve (elokuva)

text: Twelve on Joel Schumacherin ohjaama rikoselokuva vuodelta 2010. Sen ensi-ilta oli vuoden 2010 Sundance-elokuvafestivaaleilla. Yhtä pääosaa näyttelee räppäri 50 Cent eli Curtis Jackson. Kritiikissä elokuvaan suhtauduttiin kylmästi, ja se jäi myös taloudellisesti pettymykseksi.


title: Twelve (elokuva)

text: Elokuva kertoo tarinan huumeriippuvuudesta, väkivallasta ja seksistä varakkaiden nuorten keskuudessa Manhattanin Upper East Sidella.


title: Bam Margera Presents: Where the ♯$&% Is Santa?

text: Bam Margera Presents: Where the #$&% Is Santa? (myös nimellä Bam Margera Presents: Where the Fuck is Santa? ) on Warner Brosin vuonna 2008 julkaisema elokuva. Elokuvan päätähtinä ovat Bam Margera, Brandon Novak, Mark The Bagger sekä monet muut lukuisat Bamin perheenjäsenet ja kaverit. Elokuva on jatkoa Margeran MTV-kanavan daredevil ja komediatyylisille ohjelmille, Viva La Bamille ja Jackassille, poiketen näistä lomateemaisella tavoitteella; nimittäin joulun juhlimisella ja joulupukin etsimisellä. Bam Margera on ilmoittanut Radio Bamin kautta että elokuvalle on kehitteillä jatko-osa.


text: Kaikki näyttelijät esiintyvät omana itsenään.


title: Valdain keramiikka

text: Valdain keramiikka (, ) on ensimmäisiä Länsi-Venäjällä käyttöön otettuja kivikautisia keramiikan traditioita, joka kuuluu kampakeramiikan keskiseen ryhmään. Sen pioneerikäyttäjiä olivat todennäköisesti mesoliittiset ryhmät, jotka levittäytyivät Valdain ylängön alueelle Ylä-Volgan ja Baltian alueilta. He omaksuivat keraamisen tradition jo noin 5500 eaa. jälkeen, kun sen valmistustaito levisi todennäköisesti Ylä-Volgan kulttuurista Valdain ylängölle. Keramiikan valmistaminen aloitti seudulla uuden kivikautisen kulttuurivaiheen, jota kutsutaan venäläisessä kirjallisuudessa neoliittiseksi ja suomalaisessa kirjallisuudessa subneoliittiseksi kivikaudeksi.


title: Valdain keramiikka

text: Vaikka keramiikan levittäjiksi Valdaille onkin kaksi ehdokasryhmää, josta toiset ovat Serteja-Rudnjan keramiikkaa valmistaneet ryhmät, niin Valdain keramiikka muistuttaa monessa suhteessa eniten Ylä-Volgan keramiikkaa, jota valmistettiin Volgan ja Okan jokilaakson asuinpaikoilla 6200−5000 eaa.. Kummatkin ryhmät olivat toistensa kanssa aina tekemisissä ja juuri Valdain puoleisessa osassa Ylä-Volgan kulttuuria alkoi kehittyä Ljalovon keramiikka, joka sittemmin korvasi sen noin 5000 eaa.. Valdain ja Ylä-Volgan keramiikka muistuttavat toisiaan valmistusmenetelmän, muotoilun ja koristelunsa puolesta. Valdain keramiikan varhaisvaihetta kutsutaan toisinaan "kotšisenski"-tyypin keramiikaksi.


title: Valdain keramiikka

text: Vaikka Valdain kulttuurin asuinpaikkat sijaitsivat Ylä-Volgan kulttuurin ja Fennoskandian välissä, Valdain keramiikan piirteitä ei siirtynyt pohjoisessa kehittyneisiin Säräisniemen keramiikkaan tai varhaiskampakeramiikkaan. Nämä traditiot hakivat vaikutteita ennemmin Ylä-Volgan kulttuurista.


title: Valdain keramiikka

text: Savimassa oli paikallista savea, johon sekoitettiin orgaanista materiaalia. Astioista muotoiltiin suorareunaisia ja pohjastaan suippoja. Myös teräväkärkisiä astian pohjan muotoja esiintyi.


title: Valdain keramiikka

text: Astiat koristeltiin kapeilla kampaleimoilla ja kuopilla. Joukkoon vedettiin viiltoja tai piirrettiin viivoja.


title: Valdain keramiikka

text: Juri B. Tšetlin on ehdottanut Keski-Venäjän keramiikan pioneerivaiheen nimeksi "Volga-Okan kulttuuria". Se sisältäisi ne ryhmät, jotka elivät Lovatin, Väinäjoen latvojen, Ylä-Volgan, Valdain ylängön ja Okan alueella ja jotka omaksuivat keramiikan 6000−5500 eaa.. Valdain keramiikan varhaisimmat löydöt sijoittuvat tämän vaiheen loppupuolelle ja vakiintuu noin 5300 eaa.. Tradition keskivaihetta elettiin noin 4600−4200 eaa. ja loppuvaihetta 4200−3500 eaa..


title: Valdain keramiikka

text: Valdain keramiikkaa valmistettiin pari tuhatta vuotta huolimatta siitä, että monet keramiikan traditiot vaihtuivat sitä ympäröivillä seuduilla. Tämä voitaisiin tulkita merkiksi kulttuurin erityisestä riippumattomuudesta tai eristyneisyydestä naapureista.


title: 21 (elokuva)

text: 21 on vuonna 2008 ensi-iltansa saanut Robert Luketicin ohjaama draamaelokuva, jonka päätähtinä ovat Jim Sturgess, Kevin Spacey, Laurence Fishburne, Kate Bossworth, Liza Lapira, Jacob Pitts ja Aaron Yoo. Elokuva on saanut inspiraationsa MIT Blackjack Teamin tositarinasta, joka kerrotaan Ben Mezrichin menestyskirjassa Bringing Down the House. Elokuvan laajalti ristiriitaisesta vastaanotosta ja elokuvan näyttelijävalintakiistoista huolimatta "21" oli myyntimenestys ja se oli ensimmäisen sekä toisen viikonlopun ajan Yhdysvaltain ja Kanadan katsotuin elokuva.


title: Jemen olympialaisissa

text: Jemen osallistui yhdistyneenä maana ensimmäisiin kesäolympialaisiin vuoden 1992 kisoissa Barcelonassa. Tätä ennen Pohjois- ja Etelä-Jemen olivat ennen maiden vuonna 1990 tapahtunutta yhdistymistä osallistuneet vuoden 1988 olympialaisiin Soulissa, ja Pohjois-Jemen jo vuoden 1984 olympialaisiin Los Angelesissa. Jemen ei ole saavuttanut olympialaisista vielä yhtään mitalia. Se ei ole myöskään osallistunut kertaakaan talviolympialaisiin.


title: Jemen olympialaisissa

text: Suluissa jemeniläisurheilijoiden määrä.


title: Kallithéa

text: Kallithéa (, ”Kaunis näkymä”) voi viitata seuraaviin:


title: Regicide

text: Regicide on italialaisen teknisen death metalin yhtye Hour of Penancen järjestyksessään kuudes studioalbumi. Se julkaistiin toukokuussa 2014 levymerkillä Prosthetic Records.


title: Party-hop

text: Party-hop on popin ja hip hopin välimaastoon sijoittuva musiikkityylilaji. Musiikillisena tyylilajina "party-hop" on kohtalaisen uusi, varhaisimpien mainintojen ollessa huhtikuulta 2014. Toistaiseksi musiikkityylilajia tiedetään vain kahden kappaleen edustavan, jotka ovat koko tyylilajin muodostanut TCT:n Rannalle sekä sitä seurannut singlejulkaisu Rammaa. TCT kuvaili genreen sisältyvän hyväntuulista hölmöyttä, häpeilemätöntä hauskanpitoa ja rentoa asennetta.


title: Väinö Kainula

text: Väinö Olavi Kainula (5. joulukuuta 1918 Kuortane – 21. lokakuuta 1942 Paimio) oli suomalainen keskimatkojen juoksija.


title: Väinö Kainula

text: Väinö Kainulan lyhyen uran parhaaksi kaudeksi jäi 1939, jolloin hän juoksi 800 metrin SM-hopeaa ja oli samalla matkalla B-maaottelussa Suomen edustaja Ruotsia vastaan. Kalevan kisoissa Kainula hävisi talvisodassa kaatuneelle Tauno Peussalle, mutta edeltävässä maaottelussa järjestys oli ollut päinvastainen. Vuoden 1939 aikana hän teki 800 metrin ennätyksensä 1.54,7, joka oli peräti 5,1 sekuntia parempi kuin edeltävän vuoden tulos. Talvisodan jälkeisen kesän Kalevan kisoissa hän oli 800 metrillä neljäs.


title: Väinö Kainula

text: Jatkosodan aikana Kainula haavoittui Inkerinmaan Valkeasaaressa astuessaan tammikuussa 1942 miinaan, joka silpoi hänen jalkansa. Kainula siirrettiin Ruotsiin, jossa hänen vasen jalkansa amputoitiin polven alapuolelta. Paluumatkalla Suomeen hän sai vatsatuberkuulosin, johon hän kuoli lokakuussa 1942.


title: Väinö Kainula

text: Seuratasolla Kainula edusti Kuortaneen Kuntoa.


title: Mikko J. Westerberg

text: Mikko J. Westerberg (7. lokakuuta 1932 Tampere – 9. heinäkuuta 2014 Lohja) oli tamperelainen liikemies ja jääkiekkovaikuttaja. Westerberg perusti vuonna 1959 Tilitoimisto K. J. Westerbergin, joka nykyään on alansa suurin Tampereella. Hän oli värikäs persoona, jonka ystäväpiiriin kuuluivat Urpo Lahtinen, Kalevi Keihänen ja Irwin Goodman.


title: Mikko J. Westerberg

text: 23. helmikuuta 1971 Westerberg osti Tapparan jääkiekkojoukkueen, joka oli tuolloin lähes konkurssissa. Hän ilmoitti maksavansa pelaajille palkkaa sekä verot. Sen aikainen amatöörisääntö kierrettiin siten, että Tapparan pelaajat siirtyivät Montreal-mailatehtaan palvelukseen tuotekehittelijöiksi. Päävalmentajaksi Westerberg palkkasi Kalevi Nummisen. Nummisen valmennusaikana Tappara sai pronssia vuonna 1973, hopeaa vuonna 1974 ja mestaruuden vuonna 1975. Tämän jälkeen Westerberg luopui Tapparasta.


title: Swing Copters

text: Swing Copters on pelikehittäjä Dong Nguyenin kehittämä mobiilipeli, joka julkaistiin 21. elokuuta ladattavaksi Google Playstä ja App Storesta.


title: Swing Copters

text: Pelissä ideana on lentää otuksella, jolla on kopteri, mahdollisimman korkealle varoen vastaan tulevia palkkeja, joissa heiluu vasaroita. Otus lentää automaattisesti ylöspäin ja pelaaja voi vaihtaa suuntaa näpäyttämällä ruutua.


title: Vesa Niemeläinen

text: Vesa Pekka Niemeläinen (s. 29. maaliskuuta 1934 Keitele) on suomalainen kansakoulunopettaja ja runoilija.


title: Vesa Niemeläinen

text: Niemeläisen vanhemmat olivat suutari Nestori Juho Niemeläinen ja Anna Lydia Hänninen. Hän valmistui kansakoulunopettajaksi Itä-Suomen opettajaseminaarista Joensuussa 1957. Niemeläinen kuului Pohjois-Karjalan kirjailijayhdistys Ukri:n perustajiin.


title: Toralinna (Tampere)

text: Toralinna on Tampereella Itsenäisyydenkadun ja Yliopistonkadun kulmauksessa sijaitseva nelikerroksinen, punatiilinen asuinrakennus, joka rakennettiin vuosina 1902–1903 Valtion Rautateiden työntekijöiden vuokra-asunnoiksi. Talon suunnitteli arkkitehti Bruno Granholm. Vuonna 2002 VR myi lähes 2 000 omistamaansa vuokra-asuntoa 26 eri paikkakunnalla VVO Asunnot Oy:lle.


title: Toralinna (Tampere)

text: Toralinnassa oli alun perin vuoteen 1942 saakka pihakäymälät. Talossa oli myös asukkaiden yhteinen leivintupa ja sauna.


title: Toralinna (Tampere)

text: Myös Helsingin Pasilassa on Bruno Granholmin suunnittelema Toralinna-niminen VR:n entinen asuintalo.


title: Žiga Pance

text: Žiga Pance (s. 1. tammikuuta 1989 Ljubljana, Slovenian ST, Jugoslavia) on slovenialainen jääkiekkoilija, joka pelaa Itävallan Erste Bank Eishockey Ligan Klagenfurter AC:ssä.